DORIDA News: 05/01/2014\nΜε το τοπικό ντέρμπι Δωριέων-Απόλλωνα συνεχίζεται το πρωτάθλημα της Φωκίδας\nΗ Γλυφάδα δοκιμάζεται στο Χρισσό με τον ισχυρό Κρισσαίο\nΣυνεχίζεται αυτό το Σαββατοκύριακο 11 και 12 Ιανουαρίου το πρωτάθλημα Α΄ Κατηγορίας Φωκίδας που διακόπηκε λόγω των εορτών των Χριστουγέννων και της Πρωτοχρονιάς.\nΤο πρόγραμμα της 10ης αγωνιστικής περιλαμβάνει αρκετούς αμφίρροπους αγώνες με κυριότερο το ντέρμπι Δωριέων Μανάγουλης - Απόλλωνα Ευπαλίου.\nΑναλυτικά όλοι οι αγώνες , οι ώρες και τα γήπεδα που θα γίνουν ,\nΣάββατο 11 Ιανουαρίου 2014, ώρα 14:00,\nΑμφισσαΐκός - Ησαΐας Δεσφίνας Γήπεδο ΕΠΣ Άμφισσας\nΣάββατο11 Ιανουαρίου 2014, ώρα 15:00,\nΚρισσαίος Χρισσού - Ένωση Γλυφάδας Γήπεδο Χρισσού\nΔιαγόρας Πολυδρόσου - Ακαδημία Άμφισσας Γήπεδο Πολυδρόσου\nΣάββατο 11 Ιανουαρίου 2014, ώρα 17:30,\nΑετός Λιδωρικίου – Τολοφώνα Ερατεινή Γήπεδο ΕΠΣ Άμφισσας\nΚυριακή 12 Ιανουαρίου 2014, ώρα 14:00,\nΔωριείς Μανάγουλης- Απόλλων Ευπαλίου Γήπεδο Μαλαμάτων\nΚυριακή 12 Ιανουαρίου 2014, ώρα 15:00,\nΟιάνθη Γαλαξιδίου - Αστέρας Ιτέας Γήπεδο Γαλαξιδίου\nΒΑΘΜΟΛΟΓΙΑ 9η Αγωνιστική\nΑΣΤΕΡΑΣ ΙΤΕΑΣ 35 - 7 25\nΕΝΩΣΗ ΓΛΥΦΑΔΑΣ 29 - 11 21\nΑΜΦΙΣΣΑΪΚΟΣ 20 - 14 17\nΔΩΡΙΕΙΣ ΜΑΝΑΓΟΥΛΗΣ 21 - 8 19\nΚΡΙΣΣΑΙΟΣ ΧΡΙΣΣΟΥ 22 - 10 19\nΑΠΟΛΛΩΝ ΕΥΠΑΛΙΟΥ 17 - 13 15\nΟΙΑΝΘΗ ΓΑΛΑΞΙΔΙΟΥ 24 - 21 15\nΤΟΛΟΦΩΝΑ ΕΡΑΤΕΙΝΗ 6 - 30 6\nΔΙΑΓΟΡΑΣ ΠΟΛΥΔΡΟΣΟΥ 11 - 21 5\nΑΚΑΔΗΜΙΑ ΑΜΦΙΣΣΑΣ 9 - 25 5\nΑΕΤΟΣ ΛΙΔΩΡΙΚΙΟΥ 9 - 37 0\nΒΑΘΜΟΛΟΓΙΑ Β΄ ΚΑΤΗΓΟΡΙΑΣ 7η Αγωνιστική,\nΔΩΡΙΚΟΣ ΜΑΛΑΜΑΤΩΝ 20 - 5 15\nΟΛΥΜΠΙΑΚΟΣ ΚΙΡΡΑΣ 21 - 14 10\nΑΝΔΡΟΥΤΣΟΣ ΓΡΑΒΙΑΣ 13 - 19 8\nΗΡΑΚΛΗΣ ΜΟΝΑΣΤΗΡΑΚΙΟΥ 10 - 16 4\nΑναρτήθηκε από "DORIDA news" - . στις 4:44 π.μ. 0 σχόλια\nΣτη κόψη του ξυραφιού η μονομαχία μεταξύ Τ. Παγώνη και Χαρ. Κόκκινου\nΊσως αργήσει ακόμα για μέρες να ξεκαθαρίσει η τελική επιλογή\nΜε έντονο πολιτικό παρασκήνιο συνεχίζεται η μονομαχία μεταξύ του Τάσου Παγώνη και Μπάμπη Κόκκινου για την τελική επιλογή του υποψηφίου Δημάρχου στο Δήμο Δωρίδας από την πλευρά της Νέας Δημοκρατίας.\nΣυνεχείς είναι οι διαβουλεύσεις μεταξύ των δημοτικών παραγόντων, με κορυφαία τη συνάντηση που έγινε το περασμένο Σάββατο στο Λιδωρίκι, αλλά “λευκός καπνός” δεν βγήκε ακόμα.\nΕίχε ειπωθεί μάλιστα αργά το βράδυ του Σαββάτου ότι βρισκόμαστε πολύ κοντά στο να ανακοινωθεί ο Υποψήφιος , πράγμα που θα γίνει μέχρι την Τετάρτη το βράδυ που μας πέρασε.\nΈγκυροι κύκλοι όμως από το στρατόπεδο της Νέας Δημοκρατίας που γνωρίζουν το παρασκήνιο διεμήνυαν ότι δεν είμαστε καθόλου κοντά στη τελική πρόταση κι όλα όσα λέγονται είναι … “στάχτη στα μάτια”.\nΑξίζει εδώ να αναφερθεί ότι ο ένας υποψήφιος Μπάμπης Κόκκινος είχε φύγει από την Δωρίδα τις τελευταίες ημέρες και βρισκόταν στη Περιφέρεια του Νοτίου Αιγαίου, στη Σύρο ,πλάι στο Μητροπολίτη κατά την ημέρα των Θεοφανείων, όπου έριξαν τον Σταυρό στη θάλασσα.\nΑυτό έκανε αλγεινή εντύπωση σε δημοτικούς κύκλους στελεχών της Δωρίδας , που έλεγαν ότι δεν μπορεί να διεκδικείς υποψηφιότητα στη Δωρίδα κι εσύ να βρίσκεσαι στη Περιφέρεια Αιγαίου την ημέρα εκείνη! Εκτός και αν θα είσαι υποψήφιος ξανά σ΄ εκείνη την Περιφέρεια.\nΆλλα ερωτήματα επίσης που εγείρονται είναι η νομιμότητα της υποψηφιότητας Κόκκινου, δεδομένου ότι έχει καταδικαστεί με απόφαση του Άρειου Πάγου για απιστία και έκνομες πράξεις κατά την διάρκεια της θητείας του ως Περιφερειάρχης Νοτίου Αιγαίου.\nΣε ότι αφορά το παιχνίδι των προσώπων , από πλευράς Κουλούλα έχει ξεκαθαριστεί ότι δεν ενδιαφέρεται να ασχοληθεί . Δεν θα είναι υποψήφιος με κανένα σενάριο και ότι θα στηρίξει αυτόν που τελικά θα επιλεγεί.\nΑυτή η στάση του πρώην Δημάρχου Λιδωρικίου έχει δημιουργήσει προβληματισμούς , πικρίες και ρήγματα στο χώρο της παράταξης κυρίως στην περιοχή του Λιδωρικίου.\nΑπό την πλευρά του ο Τάσος Παγώνης επιμένει να είναι αυτός ο υποψήφιος γιατί έχει την εμπειρία , γνωρίζει άριστα τα δημοτικά πράγματα της Δωρίδας , δικαιούται να έχει μια δεύτερη ευκαιρία και η πλειοψηφία των πολιτών του κεντροδεξιού χώρου είναι μαζί του.\nΚύκλοι από το περιβάλλον Παγώνη ,θεωρούν “στημένες τις διαδικασίες” που γίνονται με όλες αυτές τις παρασκηνιακές διαβουλεύσεις από παλαιότερα στελέχη που βρίσκονται πλέον εκτός του παιχνιδιού , δεν αφήνουν νεώτερους να αναλάβουν δράση και έχουν διαφορετική στόχευση, βγάζοντας εκτός παιχνιδιού τον Παγώνη.\nΑυτό είναι σε γνώση πλέον του πρώην Δημάρχου Ευπαλίου και επικεφαλής της Μείζονος Αντιπολίτευσης , που αν δεν επιλεγεί να είναι υποψήφιος , θα τηρήσει ίδια θέση με αυτή του Κουλούλα.\nΚι εδώ το πρόβλημα γίνεται πολύπλοκο , αφού ο Κόκκινος έχει δηλώσει ότι θα είναι υποψήφιος μόνο στη περίπτωση που όλοι στρατευθούν μαζί του στο ψηφοδέλτιό του.\nΈτσι δεν αποκλείεται αν όλοι παραμείνουν στις θέσεις τους να οδηγηθούμε σε μια τρίτη λύση που θα συγκεράσει τις αντιθέσεις, κάτι όμως που δεν φαίνεται πουθενά στον ορίζοντα.\nΌλα αυτά τα σενάρια δείχνουν ότι την τελική λύση της υποψηφιότητας από τον φιλελεύθερο χώρο δεν πρόκειται να την έχουμε σύντομα.\nΑναρτήθηκε από "DORIDA news" - . στις 11:34 μ.μ. 0 σχόλια\nΟι μεταρρυθμίσεις στην ευρωζώνη θα λύσουν και το ελληνικό πρόβλημα\nΤου Θανάση Λουκόπουλου *\nΤα αρνητικά παραδείγματα είναι, πλέον, πολλά και προκαλούν την εύλογη ανησυχία όλων μας. Αναφερόμαστε στα παραδείγματα κινήσεων πανικού, που γίνονται για να καλυφθούν τα κενά διαχειρισιμότητας των οικονομικών ζητημάτων της χώρας.\nΗ εξίσωση του φόρου στο πετρέλαιο θέρμανσης και κίνησης, οι αντιεπενδυτικές παρεμβάσεις στο φορολογικό νομοσχέδιο, η αποτροπή συνεργειών δημόσιου και ιδιωτικού τομέα για αναπτυξιακά θέματα, οι παλινωδίες γύρω από το μέτρο των 25ευρω στα νοσοκομεία, είναι ορισμένα μόνον εξ αυτών.\nΕίναι πλέον σαφές ότι οι αντιπαραγωγικές αυτές κινήσεις πανικού γίνονται, επειδή δεν λειτούργησε ακόμα ο μηχανισμός των αξιόπιστων στρατηγικών επιλογών, που θα έδινε προοπτική στη χώρα και θα καθιστούσε το πολιτικό προσωπικό σεβαστό και υπολογίσιμο.\nΚαιρός, λοιπόν, είναι η κυβέρνηση να απομακρυνθεί άμεσα από το λεγόμενο «ποδοβολητό» της καθημερινότητας και να δει το μεγάλο κάδρο. Να το κάνει με αξιόπιστο, σοβαρό και τεκμηριωμένο τρόπο. Να κάνει, δηλαδή, κινήσεις στρατηγικού χαρακτήρα, και ας μην έχουν την έγκριση της τρόικας. Άλλωστε, όπως όλα δείχνουν, ο κύκλος των χαμένων ευκαιριών από τις ανερμάτιστες επιλογές της τρόικα, εξοργίζει ακόμα και αυτούς που την επέβαλαν στην Ελλάδα.\nΤα μηνύματα που έρχονται από Βρυξέλλες, Ουάσιγκτον και Βερολίνο είναι εξάλλου, απολύτως ερμηνεύσιμα για όποιους θέλουν να τα αποκωδικοποιήσουν. Είναι μηνύματα που προτάσσουν τις θεσμικές παρεμβάσεις και τις στρατηγικές επιλογές για την Ελλάδα και όχι τους δημοσιονομικούς επιμερισμούς που γίνονται για την υπεράσπιση ενός αποτυχημένου προγράμματος.\nΣε τέτοιες συνθήκες και ενόψει κορυφαίων επιλογών το 2014, είναι εξόχως ύποπτο να ασχολείται κανείς με διαφορές της τάξης των 500-600 εκ. ευρώ, Οόταν μόνο από την «ανοησία» του τρόπου φορολόγησης του πετρελαίου θέρμανσης, χάθηκαν πάνω από 500 εκ. ευρώ για το ελληνικό δημόσιο.\nΘεσμικές, λοιπόν, παρεμβάσεις και στρατηγικές επιλογές πρέπει να πάρουν άμεσα τη θέση των κινήσεων καθημερινότητας που ανακυκλώνουν την κρίση. Σε πρώτη φάση -και ειδικά για την Ελλάδα- το ρόλο των διαβόητων αγορών μπορούν να παίξουν τα συλλογικά πολιτικά συστήματα της Ευρωζώνης με τις συγκεκριμένες μεταρρυθμιστικές αποφάσεις που καλούνται να πάρουν.\nΟι συνθήκες έχουν ωριμάσει και η ελληνική προεδρία μπορεί και πρέπει να διαδραματίσει καθοριστικό ρόλο προς αυτή την κατεύθυνση. Ο τρόπος που αντιδρούν τα πολιτικά και οικονομικά συστήματα στην έξοδο της Ιρλανδίας στις αγορές, δείχνει ότι είναι έτοιμα να προχωρήσουν στις μεταρρυθμιστικές αυτές κινήσεις μακράς πνοής, όπως είναι η πραγματική τραπεζική ένωση, η συλλογική εγγύηση των καταθέσεων, η αμοιβαιοποίηση του χρέους, το ευρωομόλογο κ.ά.\nΚοινή είναι πλέον η πεποίθηση στα θεσμικά όργανα της Ε.Ε. ότι μέσω αυτών ακριβώς των μεταρρυθμιστικών κινήσεων, θα βρει διέξοδο και το ελληνικό πρόβλημα. Απομένει η ελληνική κυβέρνηση να κινήσει τα νήματα με έξυπνο, αποφασιστικό και αποδοτικό. Άμεσος στόχος η υλοποίηση συγκεκριμένων επενδυτικών προγραμμάτων που θα δώσουν αναπτυξιακή ώθηση και θέσεις εργασίας.\nΚατόπιν αυτών, πρέπει να καταστεί σαφές προς κάθε κατεύθυνση ,ότι για τους επόμενους 4-5 μήνες-που λήγει η θητεία της- ο ρόλος της τρόικα πρέπει να είναι υποβοηθητικός των προσπαθειών, που θα γίνουν για τη βελτίωση των μακροοικονομικών μεγεθών της ελληνικής οικονομίας.\nΣε αυτό το πλαίσιο πρέπει να ενταχθεί και η διαχειριστική ομαλοποίηση των όποιων δημοσιονομικών κενών. Το είπαν, άλλωστε, σε όλους τους τόνους και οι κορυφαίοι κοινοτικοί παράγοντες, που βρέθηκαν τις τελευταίες ημέρες στην Αθήνα, με την ευκαιρία της ανάληψης της ελληνικής προεδρίας.\nΑναρτήθηκε από "DORIDA news" - . στις 7:04 μ.μ. 0 σχόλια\nΚοπή πίτας του Συλλόγου Μανάγουλης\nΤο Δ.Σ. του Περιβαλλοντικού Συλλόγου Μανάγουλης εύχεται για το νέο έτος χρόνια πολλά υγεία και ευτυχία και σας προσκαλεί στην κοπή της βασιλόπιτας την Κυριακή 12 Ιανουαρίου 2014 στις 11:00 το πρωϊ στην αίθουσα του Συλλόγου στην Μανάγουλη.\nΑναρτήθηκε από "DORIDA news" - . στις 5:01 π.μ. 0 σχόλια\nΤην Κυριακή, 19 Ιανουαρίου 2014 και ώρα 12:00 μ.μ. ο Σύλλογος Πενταγιωτών θα κόψει την βασιλόπιτα στο κέντρο Divine lounge resto-cafe,Λ. Κανελλοπούλου 4, Άλσος στρατού 11525 Γουδί (έναντι Badminton),(τηλ. 2108010810).\nΠρόκειται για το πρώην YA lounge cafe\nΣτο ίδιο κέντρο έλαβε χώρα η περσινή κοπή βασιλόπιτας.\nΑναρτήθηκε από "DORIDA news" - . στις 4:59 π.μ. 0 σχόλια\nΠίτα και Γενική Συνέλευση Αλποχωριτών\nΓια κακούργημα παραπέμπει τον Δήμαρχο Δελφών η Αντιεισαγγελέας Εφετών Λαμίας\nΤην παραπομπή του Δημάρχου Δελφών Νίκου Φουσέκη καθώς και τεσσάρων ακόμη κατηγορουμένων για την υπόθεση στα Τουμπανάρια προτείνει η Αντιεισαγγελέας Εφετών Λαμίας.\nΑυτό προκύπτει από την απάντηση που έδωσε στη Βουλή ο υπουργός Δικαιοσύνης Χαράλαμπος Αθανασίου σε ερώτηση που είχαν καταθέσει οι Βουλευτές του ΣΥΡΙΖΑ Κωνσταντοπούλου και Σταθά.\nΠιο συγκεκριμένα, έχει εισαχθεί από τις 6/12/2013 πρότασή της για έκδοση βουλεύματος που θα κρίνει την παραπομπή των κατηγορουμένων για την εν λόγω υπόθεση στο ακροατήριο του Τριμελούς Εφετείου Κακουργημάτων της Λαμίας.\nΠαράλληλα, επισημαίνεται ότι οι ενστάσεις και το παράπονο - όπως αναφέρει το έγγραφο - του καταγγέλλοντος Στέλιου Σχινά είναι η μεγάλη καθυστέρηση της υπόθεσης, όχι κατά την ανακριτική διαδικασία, αλλά από την ημερομηνία που η υπόθεση έφυγε από την ανάκριση της Άμφισσας και διαβιβάστηκε στην Εισαγγελία Εφετών Λαμίας, παρά τις πολλές διαβεβαιώσεις για γρήγορη διεκπεραίωσή της.\nΜετά την έκδοση του βουλεύματος οι κατηγορούμενοι έχουν δικαίωμα να υποβάλουν ένσταση η οποία θα κριθεί για να προκύψει το αμετάκλητο βούλευμα.\nΠιθανή παραπομπή σε δίκη των κατηγορουμένων επηρεάζει άμεσα το σκηνικό των επικείμενων αυτοδιοικητικών εκλογών.\nΥπενθυμίζεται ότι στην ερώτησή τους οι βουλευτές του ΣΥΡΙΖΑ έκαναν λόγο για «σοβαρότατες παραβιάσεις που έχουν συντελεσθεί, σύμφωνα και με καταγγελίες πολιτών, στη Β΄ Ζώνη Αρχαιολογικού Χώρου Δελφών (Ν 3028/2002, άρθρα 10 και 17) στο ευρύτερο Δελφικό Τοπίο. Το έγκλημα αυτό κατά της Παγκόσμιας Πολιτιστικής Κληρονομιάς τελέσθηκε με την ανοχή και τη συμμετοχή πρώην Δημάρχων Δελφών και Άμφισσας, οι οποίοι φέρονται να εμπλέκονται σε Πράξεις αποχαρακτηρισμού Δασικών Εκτάσεων, προβληματικές μεταβιβάσεις ακινήτων και, τελικώς, στην παράνομη και αυθαίρετη ανέγερση και κατασκευή ογκωδών κτιριακών εγκαταστάσεων».\nΑναρτήθηκε από "DORIDA news" - . στις 10:16 μ.μ. 0 σχόλια\nΤα Θεοφάνεια στο λιμάνι της Ερατεινής\nΚάτω από βροχή αλλά με τη συμμετοχή πλήθος πιστών και θαρραλέων κολυμβητών , τελέστηκε η κατάδυση του Τιμίου Σταυρού στο λιμάνι της Ερατεινής.\nΤα Θεοφάνεια είναι μια ξεχωριστή γιορτή για τους Έλληνες και στην Ερατεινή κάθε χρόνο το έθιμο διατηρείται ζωντανό, με οποιοδήποτε καιρό, όπου νεαροί κολυμβητές βουτούν στα παγωμένα νερά για να πιάσουν τον Σταυρό με την παρουσία πλήθος πιστών από χωριά της Δωρίδας\nΑναρτήθηκε από "DORIDA news" - . στις 2:17 π.μ. 0 σχόλια\nΜιζέρια - ελπίδα "διπλό" στις καθυστερήσεις\nΠολλά τα e-mail που φτάνουν στον υπολογιστή μου καθημερινά. Σήμερα έλαβα ένα από τον αγαπημένο μου φίλο γιατρό Γιάννη Ντάνο. Είναι ένα άρθρο που έγραψε ο Θοδωρής Κουνάδης , με αφορμή τον αγώνα Ολυμπιακού - Καλλονής, προχθές στο γήπεδο Καραϊσκάκη, την διάθεση των εισιτηρίων, τον συνωστισμό στην ουρά, την μιζέρια που μας κατατρέχει και άλλα πολλά …\nΌχι, μη νομίσετε ότι είναι ένα άρθρο αθλητικό και το προσπεράσετε…\nΕίναι μια ακτινογραφία του νεοέλληνα, που λίγο πολύ όλοι τη γνωρίζουμε αλλά …\nΟ Θοδωρής Κουνάδης, λοιπόν, συννέφιασε περιμένοντας στην ουρά, μ΄ αυτά που είδε και άκουσε και γράφει …\nΚατέβηκα στο "Καραϊσκάκης" ξέροντας ότι είχα κάνει ήδη το λάθος να μην έχω εισιτήριο. Δεν υπήρχε φυσικά φόβος να μην βρω θέση με την Καλλονή. Με την Μάντσεστερ εδώ και καιρό έχω αιτήματα για να βοηθήσω στην εύρεση εισιτηρίου. Για προχθές καμία ενόχληση.\nΉξερα όμως ότι αφού δεν φρόντισα πριν πεινάσω (=επιθυμία να δω τον αγώνα), να μαγειρέψω (=κλείσιμο εισιτηρίου μέσω ίντερνετ), θα έπρεπε να υποστώ τις συνέπειες. Που μεταφράζονται σε αναμονή περίπου 35 λεπτών στην ουρά. Αν έχεις όμως υπομονή, έχει το ενδιαφέρον της η ουρά.\nΣτην ουρά ο κάθε άνθρωπος θα βγάλει τον πραγματικό του χαρακτήρα. Ανυπόμονος, γκρινιάρης, αισιόδοξος, ξερόλας, ήσυχος, κουτοπόνηρος. Αυτό που είσαι, θα φανεί στην ουρά. Ειδικά όταν είναι μεγάλη και το ρολόι μετράει αντίστροφα για την σέντρα του αγώνα.\nΠρώτη φορά βρέθηκα φέτος στην ουρά και για να περάσει η ώρα παρατηρούσα τον κόσμο γύρω μου όσο περίμενα. Δυστυχώς, για άλλη μια φορά "κέρδισε" ο μίζερος Νεοέλληνας , ο γκρινιάρης και καχύποπτος. "Νταβατζηλίκι 10 ευρώ!", "βρήκατε τρόπο να μας τα πάρετε!", "ήμαρτον, θα δώσω επιπλέον 10 ευρώ για να δω την Καλλονή!", και άλλα παρόμοια που είχαν να κάνουν με την Κάρτα Φιλάθλου του Ολυμπιακού.\nΤο τάργκετ γκρουπ των διαμαρτυρόμενων συγκεκριμένο. Εκπρόσωποι της γενιάς που έμαθε να ζει με δανεικά, να περνάει καλά με τον λιγότερο κόπο, να κάνει σημαία το πώς θα κοροϊδέψει, από τον διπλανό του μέχρι το κράτος. Εκπρόσωποι μιας γενιάς-φούσκας, που έσκασε με τις γνωστές οικονομικές συνέπειες.\nΤην ίδια στιγμή μάθαιναν στην ουρά για την Κάρτα Φιλάθλου του Ολυμπιακού και κάποιοι (ελάχιστοι) νέοι άνθρωποι. Η αντίδρασή τους; Κατανόηση για μια κάρτα που βγαίνει μία (1) φορά μέσα στη σεζόν και σου επιτρέπει να πάρεις εισιτήριο για κάθε αγώνα. Δεν ήταν νταβατζηλίκι για την Καλλονή. Κατανόηση για μια κάρτα που μπορείς να την πάρεις οποιαδήποτε στιγμή και όχι στην ουρά πριν από έναν αγώνα. Κατανόηση για μια κάρτα που κοστίζει 1 ευρώ τον μήνα (στους περίπου 10 που διαρκεί η σεζόν). Και πάνω απ' όλα κατανόηση για μια κάρτα που κρατά ζωντανό τον ερασιτέχνη και βοηθά στο να πανηγυρίζει ο φίλαθλος του Ολυμπιακού επιτυχίες και τίτλους.\nΔεν κάνω διαφήμιση στην κάρτα. Απλά εξαιτίας της, είδα στην ουρά μια μικρογραφία του τι ζούμε στην Ελλάδα. Οπουδήποτε και να βρεθείς, μπορείς να καταγράψεις συμπεριφορές, αντιλήψεις και νοοτροπίες που θα σε βοηθήσουν να καταλάβεις πώς έφτασε αυτή η χώρα να περιμένει την… ανάπτυξη.\nΔιάθεση για πάρτη τους και τον κόσμο\nΣτον αγώνα δεν θα σταθώ ιδιαίτερα. Δεν δηλώνω δημοσιογράφος, προτιμώ το υπάλληλος γραφείου που ασχολείται με αυτό που αγαπά από μικρός, τ' αθλητικά. Δεν είμαι ειδικός σε τακτική ανάλυση. Ούτε μου αρέσουν τα 4-2-6-8 τα οποία στην επίθεση αλλάζουν σε 6-4-0-3. Μένω σε αυτό που εισέπραξα ως φίλαθλος. Την διάθεση των παικτών να παίξουν ποδόσφαιρο. Να ικανοποιήσουν εαυτούς και (τον όποιο) κόσμο βρέθηκε στο γήπεδο.\nΕίναι δύσκολο πράγμα η διάθεση σ’ ένα πρωτάθλημα που παίζεις μόνος σου.\nΥπήρχε και η διακοπή, οι γιορτές, η χαλάρωση. Ακούω συχνά: Επαγγελματίες είναι και πληρώνονται καλά. Συμφωνώ. Επαγγελματίες είναι για να φέρουν αποτελέσματα. Και στην Ελλάδα αυτά έρχονται πλέον και χωρίς διάθεση.\nΓι’ αυτό έφυγα ικανοποιημένος από το Καραϊσκάκης. Κάποιοι σεβάστηκαν την φανέλα που φορούσαν και τον κόσμο που πήγε να τους δει.\nΑποθέωση της αγάπης\nΤο καλύτερο όμως ήρθε στο τέλος. Μετά τον αγώνα, έμεινα ένα δεκάλεπτο στη θέση μου. Μου αρέσει να βλέπω την ησυχία να απλώνεται σιγά σιγά σ’ ένα χώρο που έσφυζε πριν λίγο από ζωή. Και δεν μου αρέσει να συνωστίζομαι χωρίς λόγο. Δεν έχω αφήσει τον θερμοσίφωνα ανοιχτό για να τρέξω να φύγω.\nΚάνοντας λοιπόν μετά από ώρα την κίνηση να σηκωθώ από το κάθισμα, είδα δυο σειρές πίσω μου να κάθεται ένα ζευγάρι. Αυθόρμητα χαμογέλασα στη θέα του. Ήταν δυο ηλικιωμένοι, σίγουρα πάνω από 70. Έδειχναν τόσο χαρούμενοι. Και πάνω απ’ όλα αγαπημένοι.\nΟ ορισμός της αποθέωσης της αγάπης για τον άνθρωπό σου. Και της αγάπης για την ομάδα σου.\nΔεκάδες σκέψεις πέρασαν από τα μυαλό μου. Πόσα πράγματα να έχουν κάνει μαζί, πόσες φορές να έχουν δει τον Ολυμπιακό μαζί. Την ώρα που πολλοί άνθρωποι σε αυτή την ηλικία μοιάζουν να συμβιβάζονται και να παρατάνε τη ζωή, αυτοί ήταν εκεί.\nΚανένα κρύο, καμία οικονομική κρίση, καμία δικαιολογία δεν τους απέτρεψε από το να τραγουδήσουν… "πάμε στου Καραΐσκάκη και αυτή την Κυριακή".\nΠριν τον αγώνα, κάποιοι νεότεροί τους καμιά 30αριά χρόνια, με συννέφιασαν. Η ελπίδα όμως κρύβεται παντού. Και την βρήκα στο τέλος. Σ’ ένα υπέροχο ηλικιωμένο ζευγάρι.\nΣ.Σ. Πόση αλήθεια κρύβουν οι παραπάνω λέξεις για τον χαρακτήρα μας , την ιδιοσυγκρασία μας…Του Ελληνάρα το «εγώ», που είναι ίδιο και για τον Ολυμπιακάκια , τον Παναθηναϊκάκια, τον Παοκτζή, τον Αεκάκια και τον…Παναχαϊκάκια !\nΠρόσληψη 22 ατόμων από Δήμο Δωρίδας με σύμβαση εργασίας για οκτώ μήνες\nΤην πρόσληψη 22 ατόμων με 8μηνη σύμβαση εργασίας ανακοίνωσε ο Δήμος Δωρίδας μέσω της Διαύγειας.\nΟι ενδιαφερόμενοι μπορούν να δουν στην αναλυτική ανακοίνωση του Δήμου τα απαραίτητα προσόντα και άλλα στοιχεία που απαιτούνται, ή να απευθυνθούν στις αρμόδιες Υπηρεσίες του Δήμου.\nΕιδικότερα θα προσληφθούν άτομα για τις παρακάτω ειδικότητες:\nΔύο οδηγοί αυτοκινήτων για την Υπηρεσία Ηλεκτροφωτισμού-Καθαριότητας\nΔεκατρείς εργάτες Γενικών Καθηκόντων στην Υπηρεσία Ηλεκτροφωτισμού-Καθαριότητας\nΈνας ηλεκτρολόγος στην Υπηρεσία Ηλεκτροφωτισμού Καθαριότητας\nΈνας υδραυλικός στην Υπηρεσία Ύδρευσης-Άρδευσης- Αποχέτευσης\nΔύο χειριστές Μηχανημάτων Έργων( Γκρέϊντερ) στην Υπηρεσία Ύδρευσης- Άρδευσης- Αποχέτευσης\nΈνας Χειριστής Μηχανημάτων Έργων (φορτωτής –εκσκαφέας στην Υπηρεσία Ύδρευσης-Άρδευσης-Αποχέτευσης\nΔύο Εργάτες Γενικών Καθηκόντων στην Υπηρεσία Ύδρευσης -Άρδευσης - Αποχέτευσης\nΜε το τοπικό ντέρμπι Δωριέων-Απόλλωνα συνεχίζεται ...\nΣτη κόψη του ξυραφιού η μονομαχία μεταξύ Τ. Παγώνη...\nΟι μεταρρυθμίσεις στην ευρωζώνη θα λύσουν και το ε...\nΓια κακούργημα παραπέμπει τον Δήμαρχο Δελφών η Αντ...\nΠρόσληψη 22 ατόμων από Δήμο Δωρίδας με σύμβαση εργ...


Ομοίωμα Kάμερας Security Eσωτερικού Χώρου NEDIS DUMCD30WT\nΟμοίωμα κάμερας Security για εσωτερικό χώρο, με IR LED.\nΕπαγγελματικός σχεδιασμός για να δίνει την εντύπωση αληθινής κάμερας. Με ενσωματωμένο LED που αναβοσβήνει. Συμπεριλαμβάνονται τα υλικά εγκατάστασης. Λειτουργεί με 2 μπαταρίες AΑA.\n- Ενσωματωμένο LED που αναβοσβήνει\n- Διαστάσεις: 98x68cm


Market Beat: Η ανησυχία στα διεθνή δεν βοηθά την Αθήνα στη αποκόλληση από τη συσσώρευση\nΔευτέρα, 28 Ιουνίου 2021 09:12\nΗ συσσώρευση θα είναι σύμφωνα με την πλειονότητα των εκτιμήσεων των εγχώριων αναλυτών η πιθανότερη εξέλιξη στις συνεδριάσεις της εβδομάδας που ξεκινά με κεντρικό θέμα την ΑΜΚ της ΑΛΦΑ. Για αρκετούς μια συσσώρευση στα επίπεδα που όρισαν έξη συνεδριάσεις, από τις 26 Απριλίου ως τις 6 Μαΐου, ήταν αναμενόμενη. Καθώς οι επενδυτές τήρησαν στάση αναμονής ενόψει της Αύξησης του Μετοχικού Κεφαλαίου της ΑΛΦΑ.\nΈτσι ερμηνεύεται η υποχώρηση του μέσου ημερήσιου τζίρου χαμηλότερα από τα 60 εκατ. ευρώ και θεωρήθηκε αναμενόμενη, λόγω των απαιτήσεων της ΑΜΚ που έχει μέγεθος 800 εκατ. ευρώ. Διότι έχουν προηγηθεί η ΑΜΚ της ΠΕΙΡ στο 1,3 δις ευρώ, η ΑΜΚ της ΑΡΑΙΓ 60 εκατ. ευρώ, Costamare 100 εκατ. ευρώ, ομόλογο ΔΕΗ 650 εκατ. ευρώ, ομόλογο Motor Oil 200 εκατ. ευρώ, ομόλογο Μυτιληναίος 500 εκατ. ευρώ. Υπήρξε δηλαδή, πρόσφατα, μερική αφαίμαξη από την καθημερινή ρευστότητα της Αθηναϊκής αγοράς.\nΤο εξάμηνο ολοκληρώνεται την ερχόμενη Τετάρτη, με τον Γενικό Δείκτη να βρίσκεται 12% υψηλότερα από την αρχή του έτους. Μεταξύ 28 και 30 Ιουλίου θα τρέξει το βιβλίο προσφορών της Alpha Bank, με το χαμηλό του εύρους τιμής να ανακοινώνεται σήμερα, ενώ την ίδια ημέρα θα ξεκινήσει η διαπραγμάτευση των μετοχών που προέκυψαν από την Α.Μ.Κ. της Σωληνουργίας Τζιρακιάν. Χωρίς το μέρισμα θα διαπραγματεύονται από την Δευτέρα η Έλτον Χημικά, την Τρίτη οι Alpha Trust Ανδρομέδα και Μοτοδυναμική, ενώ την Τετάρτη ακολουθούν οι ΟΛΘ και ΕΥΔΑΠ.\nΠαράλληλα περιλαμβάνει τις ανακοινώσεις για τους δείκτες υπεύθυνων προμηθειών (ΡΜΙ) Ιουνίου της Μarkit σε Κίνα, Ευρωζώνη και ΗΠΑ, στοιχεία για τον πληθωρισμό Ιουνίου στην Ευρωζώνη και των θέσεων εργασίας στον Ιδιωτικό τομέα στις ΗΠΑ την Τετάρτη, καθώς και του δείκτη ανεργίας για τον Ιούνιο στις ΗΠΑ την Παρασκευή. Δηλαδή σημαντικά γεγονότα που θα δώσουν τον τόνο στις Διεθνείς Αγορές.\nΤην άποψή μας για τη συνέχεια την εκφράσαμε πρόσφατα, αλλά εγκαίρως: “Οι συναλλαγές ως και την δεύτερη βδομάδα του Ιουνίου ενσωμάτωσαν στις αποτιμήσεις το σύνολο σχεδόν των θετικών προσδοκιών. Αυτό μάλλον βλέπουν με τη δική τους ανάλυση οι μεγάλοι ξένοι Οίκοι, που από τις παροτρύνσεις έχουν περάσει σε προτροπή για ουδέτερη στάση. Το ουδέτερο ως χαρακτηρισμός δεν τρομάζει, αλλά κρύβει μηδενισμό των προσδοκιών για πιθανή υπερ-απόδοση. Αλλά αν έχουμε, σε αυτή την εποχή, αυτή την στάμπα σαν αγορά, καλό είναι να την ανατρέψουμε”.\nΔιαφορετικά, θα έχουμε για αρκετές εβδομάδες μια αγορά που θα κουράσει η μιζέρια των ρυθμών στις συναλλαγές και η συσσώρευση, που μπορεί να είναι άλλοτε ανοδική και άλλοτε πτωτική. Διότι για αίτια έξω από τα χρηματιστηριακά δεδομένα, οι διαχειριστές με χαρτοφυλάκια που αποσκοπούν σε αποδόσεις μακροπρόθεσμου χαρακτήρα δεν πρόκειται να κοιτάξουν προς την Αθήνα. Γιατί κοιτάνε ξανά με προσοχή την εξέλιξη της πανδημίας στην Ευρώπη. Το στέλεχος Δέλτα+ αποτελεί ένα καινούργιο άγνωστο χ στην υπόθεση της απελευθέρωσης της οικονομικής δραστηριότητας στη γηραιά ήπειρο, ενώ είναι βέβαιη αρνητική παράμετρος στην τουριστική βιομηχανία της Ελλάδας. Αν δεν υπάρξει από το επιστημονικό πεδίο μια καταλυτικά λυτρωτική είδηση, ο βραχνάς του 4ου κύματος θα ισχύει μέχρι τα μέσα του φθινοπώρου.\nΑρκετοί θεωρούν πως οι εξελίξεις στις επερχόμενες ΑΜΚ για ΑΛΦΑ και ΕΛΛΑΚΤΩΡ μπορούν να προσφέρουν αρκετές συγκινήσεις, σε διαχειριστές κεφαλαίου που κινούνται με κριτήρια άμεσα σχετιζόμενα με το κυνήγι του βραχυπρόθεσμου κέρδους. Όλοι χωράνε, αρκεί να συμμετέχουν ενεργά για να μεγαλώσουν με την είσοδό τους οι διακυμάνσεις. Καθώς το περιορισμένο εύρος της περασμένης εβδομάδας αποκάλυψε ότι : “…ενώ δεν υπάρχει διάθεση για αγορές τίτλων αν δεν συντρέχουν λόγοι που να αφορούν συγκεκριμένες μετοχές, δεν υπάρχει και διάθεση για ξεφόρτωμα. Ακόμα και όταν η υπερβάλλουσα προσφορά, αναγκάζει τον ΓΔ να αναζητά πυθμένα. Για αυτό οι προς πώληση μετοχές μαζεύονται σε επίπεδα τιμών που φέρνουν το μέσο όρο σε μικρή απόσταση από το ανώτερο μέρας. Οδηγώντας σε συνεδριάσεις με πολύ μικρό εύρος διακύμανσης”.\nΌσο συνεχίζεται η άνοδος, οι επενδυτικές επιφυλάξεις θα αυξάνονται\nΜετά την τρομάρα που διαπέρασε την επενδυτική βιομηχανία από την φυγή από το μετοχικό ρίσκο λόγω ανησυχιών, ότι η Fed ενδέχεται να δώσει τέλος στις πολιτικές της για παροχή φθηνής ρευστότητας νωρίτερα από το αναμενόμενο, ακολούθησαν τα ρεκόρ βίου την εβδομάδα που πέρασε. Αλλά μια ματιά κάτω από τη λαμπρότητα των επιδόσεων αποκαλύπτει ότι υπάρχουν σημάδια για αύξηση των επιφυλάξεων, σχετικά με την εκτίναξη της μεταβλητότητας, ενόψει της δημοσίευσης σημαντικών μακροοικονομικών δεδομένων αλλά της ανακοίνωσης της εταιρικής κερδοφορίας δεύτερου τριμήνου.\nΗ αποτύπωση της αισιοδοξίας\nΣτο τέλος της εβδομάδας η Wall Street σημείωσε μεγάλα κέρδη, με τον δείκτη S&P 500 να κλείνει σε ρεκόρ υψηλών βίου και οι μετοχές παγκόσμια τελείωσαν επίσης σε υψηλό όλων των εποχών, ενώ οι τιμές του πετρελαίου αυξήθηκαν για πέμπτη συνεχόμενη εβδομάδα. Ο δείκτης μετοχών της MSCI σε ολόκληρο τον κόσμο έκλεισε στις 721,91 μονάδες σε ιστορικό ρεκόρ υψηλών. Ο πανευρωπαϊκός STOXX 600 σημείωσε άνοδο 0,13%, ολοκληρώνοντας την εβδομάδα μετά από έντονες διακυμάνσεις με κέρδη πάνω από 1,2%. Οι μετοχές των αναδυόμενων αγορών βάσει του MSCIEF αυξήθηκαν 0,89%. Ο ευρύτερος δείκτης MSCI των μετοχών Ασίας-Ειρηνικού εκτός Ιαπωνίας έκλεισε περίπου 1% υψηλότερα, ενώ στην Ιαπωνία ο Nikkei αυξήθηκε 0,66%.\nΓια να προκύψει αυτή την εικόνα υπήρξε συνδυασμός συμπερασμάτων. Προέκυψαν καθώς εκτιμήθηκε θετικά η είδηση ότι ο Πρόεδρος των ΗΠΑ Τζο Μπάιντεν εξασφάλισε διακομματική συμφωνία για τη νομοθέτηση προγράμματος δαπανών σε έργα υποδομής Το σχέδιο αποτιμάται σε 1,2 τρισεκατομμύρια δολάρια για οκτώ χρόνια, εκ των οποίων 579 δισεκατομμύρια δολάρια είναι νέες δαπάνες. Ο S&P 500 εμφάνισε το ισχυρότερο εβδομαδιαίο κέρδος από τις αρχές Φεβρουαρίου, καθώς οι μετοχές της Nike και των τραπεζών αυξήθηκαν και τα ασθενέστερα από το αναμενόμενο στοιχεία για τον πληθωρισμό. Αυτά απόδιωξαν τις ανησυχίες για μια ξαφνική μείωση του προγράμματος αγοράς ομολόγων ανά μήνα από την Federal Reserve.\nΤα τελευταία δεδομένα επί των προσωπικών καταναλωτικών δαπανών (PCE) στις ΗΠΑ έδειξαν ότι ο υποκείμενος πληθωρισμός αυξήθηκε λιγότερο από το αναμενόμενο τον Μάιο. Αλλά ο Δομικός PCE αυξήθηκε 3,4% σε ετήσια βάση, πάνω από το 2% το επίπεδο στόχο από την πλευρά της Fed. Οι αντιδράσεις των αγοραίων συνοψίζονται στα ακόλουθα: "Τα οικονομικά στοιχεία που κυκλοφόρησαν σήμερα το πρωί ήταν ανάμεικτα, αλλά οι πιο σημαντικές ενδείξεις για τον πληθωρισμό ήταν είτε σύμφωνες είτε ελαφρώς κάτω από τις προσδοκίες". Δήλωσε ο Paul Hickey της Bespoke Investment Group. "Τα σημερινά στοιχεία για τον πληθωρισμό ήταν μια άλλη ψήφος εμπιστοσύνης ότι ο πληθωρισμός είναι φαινόμενο που αφορά στο μεταβατικό στάδιο για την ανάπτυξη". Τόνισε ο Edward Moya, αναλυτής στην OANDA. “Ο πληθωρισμός των ΗΠΑ θα παραμείνει αυξημένος για δύο έως τέσσερα χρόνια και μόνο μια πτώση της αγοράς θα εμποδίσει τις κεντρικές τράπεζες να περάσουν σε σύσφιξη της νομισματικής τους πολιτικής τους επόμενους έξι μήνες”. Δήλωσε ο Michael Hartnett της BofA.\nΗ δήλωση που έκανε τη διαφορά ήταν από τον Πρόεδρο της Ομοσπονδιακής Τράπεζας της Βοστώνης Eric Rosengren την Παρασκευή. “Μια συσσώρευση απειλών της χρηματοοικονομικής σταθερότητας που συνδέεται με το περιβάλλον των χαμηλών επιτοκίων θα μπορούσε να οδηγήσει σε πισωγύρισμα που διακόπτει την ανάκαμψη της αγοράς εργασίας και εμποδίζει την επιστροφή στη μέγιστη απασχόληση”.\nΣτην τέταρτη εβδομάδα του Ιουνίου, μόνο ένας εκ των δεικτών που παρακολουθούμε εμφάνισε απώλειες, έξη υποχωρούν τον Ιούνιο, αλλά δεν προέκυψε κάποιος με αρνητική απόδοση έτους. Ο S&P500 με εβδομαδιαία μεταβολή +2,74%, τον Ιούνιο κέρδισε +1,82% και στο 2021 αποδίδει +13,88%. Ο Dow, είχε άνοδο +3,44% στη βδομάδα, τον Ιούνιο έπεσε -0,28%, με επίδοση +12,51% στο 2021. Ο S&P400 είχε μεταβολή +4,39%, τον Ιούνιο υποχωρεί -0,04% ενώ εμφάνισε επίδοση στο 2021 +18,20%. Ο Russell 2000 της μικρής κεφαλαιοποίησης με εβδομαδιαία κέρδη +4,32% τον Ιούνιο κερδίζει +2,88% και στο 2021 εμφάνισε κέρδη +18,21%. Ο δε Nasdaq, είχε μεταβολή +2,35%, τον Ιούνιο κερδίζει +4,45% ενώ στο 2021 αποδίδει +11,42%.\nΟ FTSE100 του Λονδίνου ενισχύθηκε +1,69% στη βδομάδα, τον Ιούνιο κερδίζει +1,62% και στο έτος αποδίδει +10,46%. Ο DAX κέρδισε +1,04%, τον Ιούνιο κερδίζει +1,21% και στο έτος αποδίδει +13,77%, ο CAC είχε μεταβολή +0,82%, τον Ιούνιο κερδίζει +2,73,% και στο 2021 κερδίζει +19,30%. Ο δείκτης IBEX της Ισπανίας είχε άνοδο +0,89%, τον Ιούνιο υποχωρεί -0,59% και στο έτος έχει επίδοση +12,65%. Ο δείκτης FTSE MIB στην Ιταλία εμφάνισε μεταβολή +1,16%, τον Ιούνιο κερδίζει +1,35% με ετήσια επίδοση +14,74%. Ο πανευρωπαϊκός StoxxEurope 600 ενισχύθηκε κατά +1,23% τον Ιούνιο κερδίζει +2,43% με ετήσια μεταβολή +14,69%.\nΟ Bovespa της Βραζιλίας έπεσε -0,53%, διαμορφώνοντας επίδοση έτους +6,92%, όταν ο IPC του Μεξικού εμφάνισε μεταβολή +0,46%, και στο 2021 αποδίδει +14,71%. Ο χρυσός με μεταβολή +1,01%, βρέθηκε στα 1781,80 δολάρια η ουγκιά, με επίδοση έτους -6,30%. Άνοδος κατά +3,50%, για το πετρέλαιο Crude που έκλεισε στα 74,00 δολάρια το βαρέλι. Στο έτος ενισχύεται κατά +52,83%.\nΟ Nikkei, με εβδομαδιαία μεταβολή +0,35%, έχει απόδοση στο 2021 +6,20%. Ο δείκτης Kospi στη Νότια Κορέα είχε άνοδο +1,07%, και η απόδοση στο 2021 είναι +14,94%. Ο δείκτης Sensex στην Ινδία βρέθηκε ψηλότερα κατά +1,11% και στο έτος κερδίζει +10,56%. Στο χρηματιστήριο του Χονγκ Κονγκ, ο Hang Seng ενισχύθηκε κατά +1,69%, και στο έτος αποδίδει +7,55%. Με εβδομαδιαία μεταβολή +2,34%, ο δείκτης SSE Comp. της Σαγκάης και κατέληξε με κέρδη +3,87% στο 2021.\nΜεγαλώνουν και οι επιφυλάξεις\nΑναλυτές της JP Morgan σε πρόσφατο σημείωμα ανέφεραν: Κάτω από την επιφάνεια, υπάρχουν στην εικόνα της αγοράς σημάδια πως οι επιφυλάξεις μεγαλώνουν. Το ενδιαφέρον για short στοιχήματα για το διασημότερο ETF για τον S&P 500, το SPDR S&P 500 ETF Trust, αυξήθηκε στο υψηλότερο επίπεδο του τρέχοντος έτους μετά από τη συνάντηση της Fed της προπερασμένης εβδομάδας. Υποδηλώνοντας, ότι οι επενδυτές έχουν προσθέσει περισσότερη προστασία για την περίπτωση μιας αρνητικής εξέλιξης στην πορεία του πιο αντιπροσωπευτικού μετοχικού δείκτη στον κόσμο.\nΤαυτόχρονα, τα κέρδη αυτού του μήνα προήλθαν από περισσότερο επιλεκτικές τοποθετήσεις, καθώς οι επενδυτές επέστρεψαν ως αγοραστές στις μετοχές των μεγάλων εταιριών του τεχνολογικού κλάδου που οδήγησαν τις αγορές υψηλότερα πέρυσι αλλά και για το μεγαλύτερο διάστημα της τελευταίας δεκαετίας.\nΟρισμένοι επενδυτές θεωρούν όσα συνέβησαν την τρίτη εβδομάδα του Ιουνίου, με τη συντονισμένη βουτιά σε όλους τους βασικούς δείκτες των χρηματιστηρίων, εκτός των οριακών κερδών σε Ιαπωνία και Ν Κορέα, ένδειξη της εξασθένησης της εμπιστοσύνης στην ευρύτερη αγορά. «Η αγορά έχει ίσως αποφύγει μερικές εκρήξεις φόβου και καθώς κοιτάζουμε προς το δεύτερο εξάμηνο... πιθανώς να υπάρχουν περισσότεροι κίνδυνοι στο επόμενο διάστημα από ό, τι πριν από μερικούς μήνες», δήλωσε ο James Ragan, διευθυντής της ανάλυσης για τη διαχείριση πλούτου στην D.A. Davidson.\nΟι ανησυχίες των επενδυτών περιλαμβάνουν τη συζήτηση, σχετικά με το αν ο αυξανόμενος πληθωρισμός θα διατηρηθεί αρκετά, για να αναγκάσει την Fed να ξεκινήσει μια ταχύτερη από το αναμενόμενο ανατροπή των πολιτικών της για την παροχή φθηνού χρήματος. Το κύριο μέτρο επί του πληθωρισμού για τη Fed σημείωσε τη μεγαλύτερη ετήσια αύξηση από το 1992, σύμφωνα με τα στοιχεία της Παρασκευής. Αναμένεται επίσης από την Barclays και πολλούς άλλους, το δεύτερο τρίμηνο να σηματοδοτήσει το αποκορύφωμα για την αύξηση των οικονομικών και εταιρικών κερδών των ΗΠΑ. Η διαπίστωση αυτής της εξέλιξης θα μπορούσε να προκαλέσει την ανησυχία της αγοράς, καθώς αργά ή γρήγορα θα φανεί, ότι επιβραδύνεται η ανάπτυξη.\nΗ αισιόδοξη προσέγγιση\nΗ υποχώρηση μετά την απόφαση – έκπληξη από τη Fed δεν είχε συνέχεια. Ήταν απλά, μια υπενθύμιση όσων συνέβησαν τρεις φορές στο παρελθόν, όταν η Fed με αποφάσεις της προκάλεσε ταραχές στα χρηματιστήρια, λόγω της προσδοκίας για στροφή προς πιο αυστηρή νομισματική πολιτική. Όπως συνέβη κατά τη διάρκεια του Μαΐου 2013, του Ιανουαρίου 2016 και του Οκτωβρίου-Δεκεμβρίου 2018.\nΤα καλά νέα είναι ότι η περίοδος αναφοράς κερδών του 2ου τριμήνου, η οποία θα ξεκινήσει στις αρχές Ιουλίου, είναι πιθανό να δείξει ότι τα κέρδη στις εταιρίες του S&P 500 αυξήθηκαν κατά τουλάχιστον 60% ετησίως. Σύμφωνα με την Refinitiv IBES τα κέρδη τους αναμένεται να αυξηθούν κατά περίπου 37% φέτος και σχεδόν 12% τον επόμενο χρόνο,. Στο δεύτερο τρίμηνο, για το οποίο οι αναφορές θα κατακλύσουν τα νέα στα μέσα Ιουλίου, αναμένει, να αυξηθούν τα κέρδη κατά 65%.\nΟι αποδόσεις στα ομόλογα ΗΠΑ παραμένουν ιστορικά χαμηλές, με την απόδοση 10ετούς ομολόγου αναφοράς στο 1,52% περίπου από 1,7% στα μέσα Μαΐου, συμβάλλοντας στην αύξηση της γοητείας των μετοχών σε σύγκριση με άλλες επενδύσεις. Ωστόσο, μόνο το 47% των μετοχών του S&P 500 παρέμειναν πάνω από τους κινητούς μέσους όρους των 50 ημερών, με το κλείσιμο της Πέμπτης, σε σύγκριση με το 91% των μετοχών πάνω από αυτό το επίπεδο όταν ο δείκτης σημείωσε ρεκόρ στα μέσα Απριλίου. Σύμφωνα με τον Keith Lerner, της Truist Advisory Services που κατέληξε: "Εάν δεν είστε στις λίγες μετοχές που τα πηγαίνουν καλά, μπορεί να πάτε πολύ χειρότερα από τον δείκτη αναφοράς".\nΑπό την άλλη πλευρά, η χρηματιστηριακή αγορά μπορεί να έχει αρχίσει να ενσωματώνει στις αποτιμήσεις την προοπτική ότι η Fed θα μπορούσε να αρχίσει να μειώνει τον ισολογισμό της νωρίτερα και όχι αργότερα κατά το υπόλοιπο του τρέχοντος έτους. Πράγμα που σημαίνει ότι η Fed θα μπορούσε να αρχίσει να αυξάνει τα επιτόκια νωρίτερα παρά αργότερα το επόμενο έτος.\nΕβδομάδα προετοιμασίας για το φινάλε του εξαμήνου\nΗ τελευταία εβδομάδα του Ιουνίου, με τη συσσώρευση της αγοράς μεταξύ των 903 και 915 μονάδων, λειτούργησε ως εμπόδιο στην υποχώρησή της χαμηλότερα από το αποδεκτό, από την αγοραία συναίνεση, ως ισχυρό επίπεδο στήριξης των 903 μονάδων. Βέβαια, με εβδομαδιαία μεταβολή +0,24%, η σύγκριση με τις μεταβολές των χρηματιστηριακών δεικτών σε παγκόσμια κλίμακα υπογραμμίζει την εσωστρέφεια που καθόρισε τα επενδυτικά κριτήρια καθώς είναι, για παράδειγμα, υποπολλαπλάσια του +1,23% του πανευρωπαϊκού StoxxEurope 600.\nΜετά την αργία του Αγίου Πνεύματος, η πρώτη συνεδρίαση της εβδομάδας την Τρίτη είχε τζίρο 60,480 ευρώ, με πακέτα αξίας 8,268 εκατ. Το βασικό χαρακτηριστικό της ήταν, ότι ώθησαν τον ΓΔ ψηλότερα, τα κέρδη των ΑΡΑΙΓ +3,86%, ΕΧΑΕ +2,40%, ΕΕΕ +2,20%, ΕΥΔΑΠ +1,40%, και ΟΤΕ +1,33%. Ο ΔΤΡ κέρδισε +0,54% αν και οι ΑΛΦΑ ΕΥΡΩΒ έκλεισαν με κέρδη και οι ΕΤΕ ΠΕΙΡ με απώλειες. Έτσι ο ΓΔ με μεταβολή +0,28% οδηγήθηκε στις 908,10 από 905,55 μονάδες, όταν ο 25άρης έκλεισε στις 2196,22 από 2192,16 μονάδες με μεταβολή +0,19%. Την Τετάρτη, είχαμε την εμφάνιση του ανώτερου εβδομάδας για τους βασικούς δείκτες και το μοναδικό κλείσιμο πάνω από τις 910 μονάδες, όπου με κέρδη άνω του +2%, ξεχώρισαν, η ΑΛΦΑ +2,25% και οι ΑΡΑΙΓ, ΕΛΧΑ. Ο τζίρος όμως υποχώρησε στα 44,717 εκατ. ευρώ, με πακέτα αξίας 1,983 εκατ. και ο ΓΔ με μεταβολή +0,25% οδηγήθηκε στις 910,34 μονάδες, όταν ο 25άρης έκλεισε στις 2201,23 με άνοδο +0,23%. Την Πέμπτη ήταν η τελευταία μέρα – ευκαιρία για την αγορά μετοχών της ΑΛΦΑ που έδιναν το δικαίωμα, στον αγοραστή, της συμμετοχής στην ΑΜΚ με τα προνόμια του παλαιού μετόχου. Για αυτό ήταν η μόνη Τραπεζική μετοχή του FTSE25 με άνοδο +0,61%, με αποτέλεσμα ο ΔΤΡ να υποχωρήσει -0,21%. Ο τζίρος έφθασε τα 63,478 εκατ. ευρώ με πακέτα αξίας 10,281 εκατ. και ο ΓΔ, με μεταβολή -0,05% οδηγήθηκε στις 909,84 μονάδες, όταν ο 25άρης έκλεισε στις 2199,28 με οριακή πτώση -0,09%. Αλλά η συνολική κεφαλαιοποίηση οδηγήθηκε στα 63,364 από 63,868 δις ευρώ.\nΤην Παρασκευή, με χαμηλό συναλλακτικό ενδιαφέρον ο τζίρος έπεσε στα 55,746 ευρώ, με πακέτα αξίας 14,388 εκατ. Αυτό είχε σαν αποτέλεσμα ο μέσος ημερήσιος τζίρος να περιοριστεί στα 56,11 εκατ. ευρώ και τη μέση αξία των προσυμφωνημένων συναλλαγών στα 8,73 εκατ. Ήταν η σύνοδος στην οποία εμφανίστηκε το χαμηλό εβδομάδας για τον ΓΔ στις 903,36 μονάδες και έτσι διαμορφώθηκε η στενότατη εβδομαδιαία διακύμανση με την απόσταση υψηλού - χαμηλού στο 1,27%. Ξεχώρισαν για τα κέρδη τους άνω του +2% ΜΥΤΙΛ +3,88% ΜΠΕΛΑ +2,80%, ΑΡΑΙΓ +2,48% και για τις απώλειες οι ΟΤΕ -4,87%, ΑΛΦΑ -1,71%, ΕΛΧΑ -1,43%, ΤΙΤC -1,08%. Ο ΓΔ με μεταβολή -0,23% οδηγήθηκε στις 907,76 μονάδες, όταν ο 25άρης έκλεισε στις 2195,46 με απώλειες -0,17%. Η συνολική κεφαλαιοποίηση οδηγήθηκε στα 63,664 από 63,535 δις ευρώ την Παρασκευή 18 Ιουνίου. Η απόδοση του 10ετους ομολόγου αναφοράς κατέληξε πρακτικά αμετάβλητη στο 0,847% από 0,840% στις 18/6.\nΗ εβδομάδα έφερε στον μέσο όρο κέρδη +0,24%, ενώ στον μήνα η επίδοση διαμορφώθηκε στο +1,44%, με επίδοση για το έτος +12,21%, ο FTSE25 ενισχύθηκε κατά +0,15%, στον μήνα αποδίδει +1,31% και στο 2021 +13,48%. Παράλληλα ο FTSEM, της μεσαίας κεφαλαιοποίησης, με εβδομαδιαία μεταβολή +2,10%, στον μήνα κερδίζει +3,26% και αποδίδει στο 2021 +30,61%.\nΗ εικόνα της μεταβολής των αποτιμήσεων των blue chip μετά την τέταρτη εβδομάδα του Ιουνίου, που προσέφερε ως τώρα μικρά κέρδη στους βασικούς δείκτες και πολύ μεγαλύτερα στον FTSEM, υπογραμμίζει τη διάθεση για τα οριστεί η κατάλληλη – δίκαιη ανά εταιρία κεφαλαιοποίηση στο τέλος του εξάμηνου.\nΓια αυτό εντοπίζονται 8 με σημαντικά κέρδη, σε σχέση με τις μεταβολές των ΓΔ και 25άρη και άλλα 8, με υπολογίσιμες απώλειες. Στους νικητές της εβδομάδας η ΑΡΑΙΓ με +6,43% ενώ τον Ιούνιο αποδίδει +1,94%, ΛΑΜΔΑ +3,20% (+9,20% τον Ιούνιο), ΑΛΦΑ +2,05% (+2,05% τον Ιούνιο), ΜΠΕΛΑ +2,01% (-8,13% τον Ιούνιο), ΕΕΕ +1,48% (+3,86% τον Ιούνιο), ΤΕΝΕΡΓ +1,35% (+2,22% τον Ιούνιο), ΕΥΡΩΒ +1,20% (+12,04% τον Ιούνιο), ΕΧΑΕ +1,20% (+0,36% τον Ιούνιο). Στον αντίποδα με σημαντικές απώλειες οι ΕΛΧΑ -3,27% (-3,50% στο μήνα), ΤΙΤC -2,94% (-6,88% στο μήνα), ΕΛΛΑΚΤΩΡ -2,97% (+5,33% στο μήνα), ΟΤΕ -2,06% (-0,37% στο μήνα), ΜΟΗ -1,96% (+6,93% στο μήνα), ΑΔΜΗΕ -1,87% (-2,05% στο μήνα), ΠΕΙΡ -1,77% (-2,03% στο μήνα).\nΜε θετικές αλλά οριακές μεταβολές σε εβδομάδα και μήνα βρέθηκαν οι ΕΥΔΑΠ +0,93% και -1,37%, ΕΛΠΕ +0,47% και +1,59%, ΟΠΑΠ +0,08% και +0,70% με αποτέλεσμα να μπορεί να αλλάξει την μηνιαία απόδοση η τριάδα των συνεδριάσεων του Ιουνίου στην τρέχουσα εβδομάδα. Τα έξη που απέμειναν εμφάνισαν εβδομαδιαία μεταβολή από -0,10% ως -0,75% και ήταν ΜΥΤΙΛ -0,13% (+2,73% στο μήνα), ΣΑΡ -0,34% (+0,91%), ΟΛΠ -0,40% (-3,65%), ΔΕΗ -0,43% (+1,10%), ΕΤΕ -0,55% (-2,09%), και ΓΕΚΤΕΡΝΑ -0,72% (-0,62%).\nΔιατήρησαν την κυριαρχία τους τα short στοιχήματα\nΔεν άλλαξαν τις προσδοκίες τους για τη βραχυπρόθεσμη τάση οι traders στα παράγωγα. Η τελευταία εβδομάδα του Ιουνίου, με τη συσσώρευση της αγοράς μεταξύ των 903 και 915 μονάδων, λειτούργησε ως εμπόδιο στην υποχώρησή της χαμηλότερα από το αποδεκτό, από την αγοραία συναίνεση, ως ισχυρό επίπεδο στήριξης των 903 μονάδων. Βέβαια, με εβδομαδιαία μεταβολή +0,24%, η σύγκριση με τις μεταβολές των χρηματιστηριακών δεικτών σε παγκόσμια κλίμακα υπογραμμίζει την εσωστρέφεια που καθόρισε τα επενδυτικά κριτήρια καθώς είναι, για παράδειγμα, υποπολλαπλάσια του +1,23% του πανευρωπαϊκού StoxxEurope 600.\nΣτην τελευταία συνεδρίαση της εβδομάδας, οι επενδυτές κίνησαν τον FTSE25 μόνιμα σε αρνητικό πεδίο. Το άνοιγμα αντιστοιχούσε σε καθοδικό χάσμα 0,94 μονάδων. Τον έκλεισαν τελικά 3,82 μονάδες χαμηλότερα. Το ανώτερο ημέρας σημειώθηκε στις 10:31 και ήταν οι 2198,66 μονάδες. Το ελάχιστο, οι 2181,93 μονάδες, εμφανίστηκε στις 12:12. Το κλείσιμο στις 2195,46 μονάδες αντιστοιχεί σε μεταβολή -0,17% για τον 25άρη. Ο τζίρος στα παράγωγα διαμορφώθηκε στα 6,140 εκατ. ευρώ.\nΣτα ΣΜΕ του 25άρη της σειράς Ιουλίου διακινήθηκαν 313 ΣΜΕ με ανώτερο μέρας στις 2183,00 μονάδες χαμηλό στις 2161,00 μονάδες με τελευταίες πράξεις στις 2183,00 και τιμή κλεισίματος στις 2169,00 και τα ανοικτά ΣΜΕ ανήλθαν στα 5532 από 5535. Διακινήθηκαν επίσης 50 ΣΜΕ λήξης Αυγούστου με ανώτερο μέρας τις 2177,00 μονάδες κατώτερο τις 2159,75 και τελευταίες πράξεις στις 2177,00 και κλείσιμο στις 2164,75 από 2168,75 μονάδες με αποτέλεσμα να γίνουν 70 από 61 τα ανοικτά ΣΜΕ.\nΣτα δικαιώματα προαίρεσης του ίδιου δείκτη το ενδιαφέρον ανέβηκε στα δικαιώματα πώλησης. Στα calls του 25άρη της σειράς του Ιουλίου άλλαξαν χέρια 23 συμβόλαια για τιμή εξάσκησης στις 2150 και τις 2200 μονάδες. Στα δικαιώματα της επόμενης σειράς, Αυγούστου, ο όγκος ήταν 20 συμβόλαια για τιμή εξάσκησης στις 2250 μονάδες. Στα δικαιώματα πώλησης της σειράς Ιουλίου διακινήθηκαν 196 συμβόλαια για τιμή εξάσκησης στις 2050 και τις 2200 μονάδες. Στα δικαιώματα πώλησης της επόμενης σειράς Αυγούστου εμφανίστηκε όγκος 90 συμβολαίων για τιμές εξάσκησης από τις 2150 ως τις 2250 μονάδες.\nΣτα ΣΜΕ επί μετοχών οι συναλλαγές υποχώρησαν δραματικά και στα ΣΜΕ των τραπεζών. Ξεχώρισαν τα ΣΜΕ: Της ΑΛΦΑ με όγκο 5259 από 1403 ΣΜΕ λήξης Σεπτεμβρίου με κλείσιμο στα 1,10 από 1,07 ευρώ και 25.549 από 22.638 ανοικτά ΣΜΕ. Της ΠΕΙΡ που είχαν όγκο 2793 από 2174 ΣΜΕ λήξης Σεπτεμβρίου με κλείσιμο στα 1,52 ευρώ και 343.466 από 341.838 ανοικτά ΣΜΕ. Της ΕΤΕ που άλλαξαν χέρια 1980 από 1041 ΣΜΕ λήξης Σεπτεμβρίου με κλείσιμο στα 2,56 από 2,51 ευρώ και 30.952 από 28.488 ανοικτά ΣΜΕ. Της ΕΥΡΩΒ με 581 από 1174 για την τρέχουσα σειρά Σεπτεμβρίου που έκλεισε στα 0,857 από 0,857 ευρώ με 37.607 από 37.643 ανοικτά ΣΜΕ.\nΤα καλύτερα σε όγκο από τα μη τραπεζικά ήταν τα 398 της ΜΥΤΙΛ για τη σειρά Σεπτεμβρίου ακολούθησαν τα 255 ΣΜΕ λήξης Σεπτεμβρίου για ΛΑΜΔΑ και τα 219 για ΜΠΕΛΑ.\nΤο συναλλακτικό ενδιαφέρον στο stock repo παρέμεινε χαμηλό και αφορούσε στα 105 συμβόλαια για ΠΕΙΡ.\nΟ Γενικός Δείκτης δεν ακολουθεί την ανοδική τάση των Διεθνών Αγορών και συνεχίζει να συσσωρεύει μεταξύ 900 και 920 μονάδων, λόγω των επικείμενων αυξήσεων μετοχικού κεφαλαίου των Alpha BankΑΛΦΑ -1,71% και Ελλάκτωρα, οι οποίες θα αντλήσουν ρευστότητα σχεδόν €1 δισ. από την αγορά. Επιπλέον, δεν υπάρχει κάποιος ισχυρός ανοδικός καταλύτης, που θα βοηθήσει τον ΓΔ να υπερβεί τις 920 μονάδες και να κινηθεί προς τις 950 και τις 1.000 μονάδες. Το Διοικητικό Συμβούλιο της Alpha Bank όρισε την ανώτατη τιμή ανά νέα μετοχή, που θα διατεθεί στα πλαίσια της συνδυασμένης προσφοράς σε €1,20 και ως ημερομηνία καταγραφής για την κατά προτεραιότητα κατανομή την 28η Ιουνίου 2021. Η δημόσια προσφορά αναμένεται να ξεκινήσει στις αρχές της εβδομάδας, ενώ η παράδοση των νέων μετοχών αναμένεται να έχει ολοκληρωθεί έως τα μέσα Ιουλίου. Είμαστε θετικοί σε μακροπρόθεσμο ορίζοντα, στα παρόντα και χαμηλότερα επίπεδα τιμών, για τις μετοχές των Jumbo, ΟΠΑΠ και Μυτιληναίου. Επίσης, είμαστε θετικοί για την συμμετοχή των Επενδυτών στην αναπτυξιακή αύξηση μετοχικού κεφαλαίου της Alpha Bank.\nΤο “πλατύσκαλο” των 900 μονάδων, στάθηκε ικανό να απορροφήσει τις ήπιες πιέσεις που εκδηλώθηκαν μέσα στην εβδομάδα, καθώς οι Επενδυτές φαίνεται να τηρούν στάση αναμονής ενόψει της Αύξησης του Μετοχικού Κεφαλαίου της Alpha Bank. Είναι αναμενόμενο μια αύξηση κεφαλαίου του μεγέθους των 800 εκατ. ευρώ, να απαιτεί ρευστότητα που επηρεάζει την δυναμική της Αγοράς, πόσο μάλλον όταν η αύξηση έρχεται μετά από σημαντικές εταιρικές πράξεις (Τράπεζα Πειραιώς 1,3 δισ. ευρώ, Aegean Air 60 εκατ. ευρώ, Costamare 100 εκατ. ευρώ, Ομόλογο ΔΕΗ 650 εκατ. ευρώ, Motor Oil ομόλογο 200 εκατ. ευρώ, ομόλογο Μυτιληναίος 500 εκατ. ευρώ, κ.λ.π.) που όσο να ‘ναι, τράβηξαν κάποια ρευστότητα από την καθημερινότητα του Χ.Α.\nΤην ίδια στιγμή ο Γενικός Δείκτης είχε να αντιμετωπίσει σημαντικές αποκοπές μερισμάτων από Δεικτοβαρείς τίτλους, που λειτούργησαν ανασταλτικά στην συνέχιση της ανόδου των προηγούμενων εβδομάδων. Από την άλλη πλευρά, η εβδομάδα κάθε άλλο παρά αδιάφορη ήταν στο επιχειρηματικό πεδίο, καθώς ανακοινώθηκαν οι υπογραφές των συμβάσεων για τον Αυτοκινητόδρομο Ε-65, την Γραμμή 4 του Μετρό της Αθήνας και την μεταβίβαση των μετοχών της “Ελληνικό Α.Ε.”, έργα με υψηλό ειδικό βάρος, προστιθέμενη αξία και βάθος στο χρόνο υλοποίησης.\nΕστιάζοντας στο κεντρικό γεγονός της ερχόμενης εβδομάδας, η ολοκλήρωση της αύξησης κεφαλαίου της Alpha Bank, είναι ο καταλύτης που θα επιταχύνει την μείωση των μη εξυπηρετούμενων εκθέσεων, σε μονοψήφια νούμερα στον κλάδο. Η Α.Μ.Κ. δεν βγαίνει σε τιμή που παραπέμπει σε ανακεφαλαιοποίηση και αναμένεται να αλλάξει ριζικά το τοπίο στον Τραπεζικό κλάδο, καθώς κλείνει εκκρεμότητες ετών, μειώνοντας παράλληλα αισθητά το ρίσκο των συστημικών Τραπεζών.\nΗ παράμετρος αυτή είναι βασική για την αλλαγή στόχευσης των Επενδυτικών Κεφαλαίων, που επενδύουν αυτή την περίοδο σε Ελληνικές Τραπεζικές μετοχές, καθώς η ως τώρα παρουσία τους ήταν περισσότερο ευκαιριακή. Δεδομένου ότι τα Ελληνικά ομόλογα έχουν πλέον αρνητικές, ή οριακές αποδόσεις, οι Τράπεζες έχουν την ευκαιρία να αποτελέσουν τον βασικό εκπρόσωπο των ρυθμών ανάπτυξης της Ελληνικής Οικονομίας, ένα στόρι υπεραπόδοσης σε ένταση και διάρκεια, έναντι άλλων ώριμων Ευρωπαϊκών Οικονομιών.\nΤεχνικά, η επιστροφή στην βάση των 900 μονάδων, συνοδεύτηκε από σβήσιμο των τζίρων και των διακυμάνσεων. Όλη η εβδομάδα κινήθηκε σε ένα εύρος 12 μονάδων, υπήρξαν δε και συνεδριάσεις απόλυτα οριακές και ισορροπημένες, ως προ το κλείσιμο των τιμών και το ισοζύγιο των κερδισμένων/χαμένων. Παρά την υποχώρηση από τα πρόσφατα υψηλά, η βραχυπρόθεσμη ανοδική τάση δεν έχει αναιρεθεί, καθώς οι δύο κινητοί μέσοι όροι εξακολουθούν να κινούνται χαμηλότερα (899 μονάδες) έχοντας συγκλίνει, ακολουθώντας μια οριζόντια κίνηση.\nΤο ίδιο ισχύει και με τους ταλαντωτές, οι οποίοι βρίσκονται στο μέσον των θεωρητικών τιμών τους, υποδηλώνοντας ουδετερότητα και πηγαίνοντας σε οριζόντια κίνηση. Ο μόνος τεχνικός δείκτης που έχει μεταβάλει άποψη είναι ο MACD, ο οποίος βρίσκεται από την Τρίτη σε θέση πώλησης, μια ένδειξη ωστόσο πολύ εύθραυστη, αφού το σήμα ενεργοποιήθηκε πρακτικά από την αδρανή εικόνα της Αγοράς.\nΣυμπερασματικά βρισκόμαστε στο τέλειο σημείο ισορροπίας, όπου οι δυνάμεις της Αγοράς είναι απρόθυμες να κινηθούν προς την μία, την άλλη κατεύθυνση, επομένως η πλάγια κίνηση αναμένεται να συνεχιστεί μέχρι νεωτέρας, δεδομένου και των ειδικών συνθηκών που διαμορφώνονται την ερχόμενη εβδομάδα από την Α.Μ.Κ. της ΑΛΦΑ.\nΟι ασιατικές μετοχές ξεκίνησαν την εβδομάδα με προσεκτικό βηματισμό σήμερα Δευτέρα, με τις κινεζικές αγορές να διατηρούνται σχεδόν σταθερές, καθώς η άνοδος των περιπτώσεων κοροναϊών σε ολόκληρη την περιοχή το σαββατοκύριακο έπληξε τη διάθεση των επενδυτών για ρίσκο, ενώ το πετρέλαιο αιωρήθηκε στα υψηλότερα επίπεδα 2-1 / 2 ετών.\nΟ ευρύτερος δείκτης της MSCI για τις μετοχές Ασίας-Ειρηνικού εκτός Ιαπωνίας ήταν στις 8:40 δική μας ώρα οριακά πιο αδύναμος στις 703,39 μονάδες με μεταβολή -0,01%. Οι μετοχές της Αυστραλίας υποχώρησαν -0,06%. Ο δείκτης αναφοράς της Νότιας Κορέας KOSPI εμφάνιζε απώλειες -0,19% και ο Nikkei της Ιαπωνίας υποχωρούσε κατά -0,13%.\nΟι επενδυτές ανησυχούσαν για μια απότομη αύξηση των μολύνσεων από κοροναϊό στην Ασία με την πιο πυκνοκατοικημένη πόλη του Σίδνεϊ της Αυστραλίας να περνά σε lockdown μετά από ένα σύνολο κρουσμάτων που αφορούσαν το εξαιρετικά μεταδοτικό στέλεχος Delta. Η Ινδονησία παλεύει με ρεκόρ υψηλών κρουσμάτων ανά ημέρα, ενώ το lockdown στη Μαλαισία πρόκειται να παραταθεί. Η Ταϊλάνδη ανακοίνωσε επίσης νέους περιορισμούς στην Μπανγκόκ και σε άλλες επαρχίες.\nΟι κινεζικές μετοχές σημείωσαν άνοδο με τον δείκτη CSI300 στις 8:45 δική μας ώρα να αυξάνεται 0,12%. Τα στοιχεία κατά τη διάρκεια του Σαββατοκύριακου έδειξαν ότι η αύξηση των κερδών στις βιομηχανικές εταιρείες της Κίνας επιβραδύνθηκε και πάλι τον Μάιο, καθώς οι αυξανόμενες τιμές των πρώτων υλών συμπίεσαν τα περιθώρια κέρδους και επηρέασαν τη δραστηριότητα των εργοστασίων.


Γιάννης Ραγκούσης: «Ανατριχιαστική η κυβερνητική ομολογία για τους ειδικούς φρουρούς στο Γκάζι» (βίντεο) | Εφημερίδα Κοινωνική | Νέα Πειραιάς\nΜετά τις υπεκφυγές της η κυβέρνηση Μητσοτάκη επιβεβαίωσε τελικά το σοβαρό περιστατικό με τους ειδικούς φρουρούς στο Γκάζι, ο υφυπουργός Προστασίας του Πολίτη Λ. Οικονόμου.\nΣφοδρή ήταν η αντίδραση του βουλευτή του ΣΥΡΙΖΑ, Γιάννη Ραγκούση που κατήγγειλε την επαναφορά αυτού του «αποτυχημένου θεσμού» όπως χαρακτήρισε των ειδικών φρουρών και τις 1500 ρουσφετολογικές προσλήψεις ειδικών φρουρών που με «δύο – τρεις μήνες εκπαίδευσης παίρνουν τα όπλα και πηγαίνουν στα μπαρ ανάμεσα στα παιδιά μας».\nΑρχικά, ο Γιάννης Ραγκούσης κατήγγειλε την ανυπαρξία επίσημης ενημέρωσης για το περιστατικό.\n«Απαράδεκτο να υποβάλλει η αξιωματική αντιπολίτευση δύο φορές ερωτήματα απέναντι στην κυβέρνηση και η κυβέρνηση να κάνει πως δεν ακούει. Να μην πληροφορεί και να μην ενημερώνει τους πολίτες και μάλιστα για θέματα που άπτονται του πυρήνα της λειτουργίας του Υπουργείο Προστασίας του Πολίτη».\n«Είναι απαράδεκτο να μας αναγκάζεται να καταθέτουμε επίκαιρη ερώτηση. Εμείς δεν έχουμε υιοθετήσει τίποτα από όλα αυτά που γράφτηκαν αλλά περιμένουμε να δούμε τι θα πείτε. Η ερώτηση δεν προέρχεται από μια κακόβουλη διάθεση. Να δώσετε ενημέρωση και πληροφόρηση στον ελληνικό λαό».\nΣτην συνέχεια, επιβεβαίωσε το περιστατικό με τους ειδικούς φρουρούς ο υφυπουργός Προστασίας του Πολίτη, Λευτέρης Οικονόμου προσθέτοντας ότι πρόκειται για «συμβάν που δεν έχει σχέση με την υπηρεσιακή διαδικασία» ενώ αιτιολόγησε το περιστατικό ότι οι συγκεκριμένοι ειδικοί φρουροί εντάχθηκαν πρόσφατα στο Σώμα.\n«Απολύτως κατανόητο γιατί θέλατε να το κρύψετε»\nΗ ανατριχιαστική ομολογία της κυβέρνησης για το περιστατικό των ειδικών φρουρών στο Γκάζι: «Ειδικοί φρουροί που προσλάβαμε εκτός ΑΣΕΠ κι εκτός Πανελληνίων, διασκέδαζαν σε νυχτερινό κέντρο με τα υπηρασιακά τους όπλα. Ενεπλάκησαν σε καυγά με θαμώνες, το όπλο τους εκπυρσοκρότησε και το απώλεσαν»\n«Απολύτως κατανοητό γιατί θέλατε να το κρύψετε. Γιατί σιωπήσατε. Γιατί έπρεπε να εκδώσουμε δύο ανακοινώσεις» τόνισε ο Γιάννης Ραγκούσης όταν πήρε το λόγο για δεύτερη φορά.\nΤα γεγονότα «εκθέτουν την κυβέρνηση κατά απαράδεκτο τρόπο» είπε χαρακτηριστικά τονίζοντας ότι «υπάρχει κώδικας δεοντολογίας για τους Έλληνες αστυνομικούς που καθορίζει τα καθήκοντά τους όχι μόνο εντός αλλά και εκτός».\nΈβαλε κατά του αποτυχημένου θεσμού των ειδικών φρουρών που επανέφερε η κυβέρνηση Μητσοτάκη πραγματοποιώντας 1500 προσλήψεις εκτός ΑΣΕΠ.\n«Γιατί αναβιώσατε με πολιτική σας απόφαση αυτούς τους αποτυχημένους θεσμούς των ειδικών φρουρών. Ρουσφετολογικός αρμός εξουσίας ο θεσμός των ειδικών φρουρών. Στερήσατε τη δυνατότητα των παιδιών που έδιναν εξετάσεις και πλήρως αναξιοκρατικά επαναφέρατε το θεσμό των ειδικών φρουρών. Με δύο τρεις μήνες εκπαίδευσης παίρνουν τα όπλα και πηγαίνουν στα μπαρ ανάμεσα στα παιδιά μας που πάνε να διασκεδάσουν.\nΚαι δεν έχει παραιτηθεί ακόμα κανένας από σας;» ρώτησε ο Γιάννης Ραγκούσης.


υπεραστικό κορίτσι: 3/1/10 - 4/1/10\nΈχω ξεφυλλίσει τα περισσότερα περιοδικά, έχω πιει 3 φλυτζάνια τσάι, έχω μισοφάει ένα τοστ, η ασπιρίνη έχει κάνει τη δουλειά της.Κοιμήθηκα ξημερώματα. Το σιχαίνομαι να κοιμάμαι λίγο, ήδη έχω κομμάρες και στομαχόπονο, σιγά μη τη βγάλω καθαρή.Βγαίνω στο μπαλκόνι και ρουφάω ήλιο.Δίπλα μου ξεραμένα φυτά σε κόκκινες γλάστρες, τα μάτια μου θολώνουν από το φως, νομίζω πως πρέπει να φορέσω γυαλιά, ποιος σηκώνεται τώρα, ευτυχώς φοράω φούτερ γιατί έχει λίγο κρύο,πότε θα έρθει το καλοκαίρι. Κάποτε έλεγα πως θα έχω το ωραιότερο μικρό μπαλκόνι στην πόλη σαν εκείνα στις διαφημίσεις που η πρωταγωνίστρια βγαίνει κάθε πρωί και καλωσορίζει την επόμενη συναρπαστική της μέρα- Νομίζω δεν είχα ποτέ συναρπαστική μέρα, από εκείνες που τραγουδας στο δρόμο, οι περαστικοί σε χαιρετούν, μπάντες του δημου περνούν από μπροστά σου παίζοντας το αγαπημένο σου τραγουδι, μια πεταλούδα κάθεται στο χέρι σου, τα μαλλιά σου λάμπουν, είσαι εκθαμβωτική, σου ανήκει ο κόσμος!\nΑνοιγόκλεισμα ματιών, αναστεναγμός,Τσιγάρο. To παγωμένο αεράκι μου χαϊδεύει άγρια τα μάγουλα και τις πατούσες. Έπρεπε να είχα φορέσει κάλτσες.\nαν ζούσα στον κόσμο του GG.\nΘα ξυπνούσα το πρωί φορώντας μεταξωτές πιτζάμες και θα είχα υπέροχα μαλλιά παρά τις δέκα ώρες ύπνου. Θα μου έφερναν πρωινό στο κρεβάτι, γαλλικά κρουασάν και φρέσκιες φράουλες, καθώς θα άνοιγε η ντουλάπα μου με μηχανισμό, για να διαλέξω τα ρούχα με τη βοήθεια της καμαριέρας μου.\nΘα πήγαινα στο σχολείο με λίμο, ισορροπώντας σε 12 ποντα. Θα συναντούσα τις ακόλουθούς μου 2-3 ασήμαντες -αδιάφορους, άγευστους κλώνους μου, και θα παρακολουθούσα ενίοτε το μάθημα. Στα διαλείμματα θα έστηνα ενέδρες σε όσους μου πήγαιναν κόντρα. Στο ενδιάμεσο θα προσπαθούσα να διεκδικήσω τον κούκλοκακόπαιδί του σχολείου.\nΤα Σαββατοκύριακα θα πήγαινα σε brunch και πάρτυ, πριβέ συναυλίες, γκαλά και φιλανθρωπικές εκδηλώσεις. Οι γονείς μου θα είχαν σχέση με τους γονείς των άλλων συμμαθητών μου, οτιδήποτε γινόταν στην προσωπική μου ζωή θα γινόταν θέμα στην σελίδα 6 του New Yorker.\nΘα απειλούσα και θα εκβίαζα οποιονδήποτε έμπαινε στο δρόμο μου. Θα προσπαθούσα να μπω στις λίστες των πιο καλοντυμένων γυναικών στο Manhattan. Θα έκανα αίτηση στο Yale,και μόνο.\nΔεν θα είχα φίλους, παρόλαυτα θα είχα κοινωνική ζωή. Θα ζούσα με τον φόβο του Gossip Girl- τα μυστικά των Upper East Siders ποστάρονται στο ιντερνετ. Θα ήμουν πρότυπο για τους έφηβους. Δεν θα ήμουν και τίποτα σπουδαίο. Αλλά σίγουρα δεν θα ανησυχούσα για αυτό.\nΑν υπήρχε ένα κείμενο που θα με συνόδευε, θα έλεγε «Ενθάδε κείται η Λού, είχε πολλά γυαλιά ηλίου, πολλά καμένα σουφλέ σοκολάτας, πολλά χανγκόβερ και αμέτρητες χαμένες ευκαιρίες για να λάμψει». Κι όχι ότι με έλεγες ματαιόδοξη, όχι δεν με χαρακτηρίζει αυτό. Περισσότερο με κατέχει μια φοβία πως δεν κάνω όσα μπορώ, πως είμαι στο λάθος μέρος τη λάθος στιγμή, μονίμως. Ίσως να είναι κατάλοιπο από την παιδική μου ηλικία, ίσως όχι. Ίσως να έχω την πολυτέλεια να σκέφτομαι τόσο πολύ χωρίς λόγο.\nΊσως απλά να έχει εισχωρήσει ύπουλα στο μυαλό μου το αμερικανικό όνειρο, και να περιμένω σαν άνεργη ηθοποιός έναν κυνηγό ταλέντων που θα με βγάλει από τη μιζέρια του stake house όπου θα δούλευα ως σερβιτόρα, για να με οδηγήσει στο κόκκινο χαλί των Όσκαρ, φορώντας μια τουαλέτα Oscar de La Renta.\nΈξω στη Ζεύξιδος\nΛουλούδια πέφτουν από τα δέντρα. Αυτός ο δρόμος σε βοηθάει να στήσεις βίντεο κλιπ από το τίποτα. Τα ζευγαράκια χωμένα κάτω από τις ομπρελίτσες τους, εμείς χωμένοι κάτω από ένα υπόστεγο να τους κοιτάμε. Όπως στο γαλλικό κινηματογράφο- ομως δεν ακούγεται Edith Piaf αλλά Franz Ferdinand. «Θα ‘πρεπε να απαγορεύονται οι εναγκαλισμοί δημοσίως» καταλήγει η Α., όταν μας βλέπει που έχουμε κολλήσει σαν τα 12χρονα και τους κοιτάμε. «Mη μιλήσω για τα φιλιά». «Εμείς δεν πάμε με το ρεύμα. Η μόδα τώρα είναι επιστροφή στις σχέσεις» λέει. «Μην κάθεσαι στο ρεύμα, θα κρυώσεις» απαντώ και της κλείνω το μπουφάν τόσο που να φαίνονται μόνο τα μάτια της. Έξω από το Residents, 5 το πρωί\nΟι φίλοι μου ξορκίζουν παλιές αγάπες πίνοντας τη μία μπίρα πίσω από την άλλη και κατηφορίζουμε προς παραλία. Αμήχανες στιγμές ευαισθησίας και κόκκινο βλέμμα από την κάπνα και το ξενύχτι. Πόδια που αιωρούνται πάνω από τη θάλασσα, καθισμένοι στα πεζούλια. Πρωινό αεράκι. Ανατριχιάζουμε. Μεθυσμένες φιλοσοφίες και υποσχέσεις για φέτος. Θα δουλέψω πιο πολύ, θα πάρω πτυχίο, θα πάρω δίπλωμα, θα παραιτηθώ από τη βαρετη δουλεια μου. Όλα θα γίνουν, αρκεί να πάρεις βαθιά ανάσα και να ξαναμπείς στο ρυθμό. Να συγχρονιστείς. Τέτοιες στιγμές καταλήγεις πως προτιμάς να μη μείνεις μόνος φέτος. Γιατί είναι πολύ ωραίο να έχεις ελεύθερα τα χέρια σου, αλλά είναι ακόμα καλύτερο να έχεις κάποιο χέρι να ζεσταίνει το δικό σου, τώρα, που κρυώνει.


Η αναζήτηση ολοκληρώθηκε σε 0,01 δευτερόλεπτα Αναζήτηση: Μηνύματα απο το χρήστη: Jeen\nForum: Γενικά αυτοκινήτου 18-04-17, 09:42\nΟριστικά η επόμενη σειρά 1 μπροστοκίνητη\nΚαταχωρήθηκε από Jeen\nΜια γυναίκα την σειρά 1 θα την προτιμήσει γιατί...\nΜια γυναίκα την σειρά 1 θα την προτιμήσει γιατί απλά είναι BMW. End of story.\nForum: Γενικά αυτοκινήτου 17-04-17, 17:54\n@Z4MC ποιος σου είπε πως τα μπροστιοκίνητα δεν...\n@Z4MC ποιος σου είπε πως τα μπροστιοκίνητα δεν στρίβουν με το γκάζι; Trailing throttle mate ;) Ναι, δεν διαφωνώ πως τα πισωκίνητα έχουν ένα πολύ πληροφοριακό τιμόνι. Αυτό από μόνο του φτάνει; Αμάξι...\nForum: Γενικά αυτοκινήτου 17-04-17, 16:01\nΝομίζω πως βιάζεστε να βγάλετε συμπεράσματα για...\nΝομίζω πως βιάζεστε να βγάλετε συμπεράσματα για ένα αμάξι που δεν έχει κυκλοφορήσει ακόμη, μόνο και μόνο κοιτάζοντας τα specs του. Δεν είναι και η επιτομή του στριψίματος, ο Άσσος. Τα ακούει το...\nForum: Φωτογραφίες 24-02-17, 10:02\nΠολύ ωραία επιλογή! Καλορίζικο και καλοτάξιδο!\nForum: Αξεσουάρ ,Εξοπλισμός & Περιποίηση αυτοκινήτου 24-02-17, 09:59\nΤο ποσό που ζητάνε μπορεί να σου φαίνεται...\nΤο ποσό που ζητάνε μπορεί να σου φαίνεται τσουχτερό, όμως σκέψου ότι για να γίνει μια σοβαρή δουλειά διόρθωσης χρώματος όπως αναφέρεις, πρέπει να δουλέψει ο άλλος 4-5 μέρες πάνω στο αμάξι σου....\nForum: DIY & Project Cars 17-01-17, 23:10\nΤο ίδιο πρόβλημα έχω κι εγώ με το δικό μου. Όχι...\nΤο ίδιο πρόβλημα έχω κι εγώ με το δικό μου. Όχι ότι μου λείπει σαν ευκολία, αλλά να χουμε να λέμε. Απ' όσο ξέρω δεν γίνεται, αλλά και να γίνεται δεν υπάρχουν αναμονές άσε που το κόστος θα είναι...\nForum: Tech Cyclopedia 26-12-16, 17:19\nΗow wonderful xDrive system works\nΚαλό και χρυσό το xDrive αλλά σε συνθήκες εκτός...\nΚαλό και χρυσό το xDrive αλλά σε συνθήκες εκτός δρόμου, ή χιονιού το ελαστικό είναι αυτό που θα κάνει τη διαφορά.\nForum: International Users - General Discussion 18-12-16, 14:48\nForum: Ελαστικά & Αναρτήσεις 05-12-16, 20:11\nΜετά από 13500χλμ τα πλαϊνά στα πρώτης...\nΜετά από 13500χλμ τα πλαϊνά στα πρώτης τοποθέτησης Turanza T001 rft έχουν αρχίσει να ξεφτιλίζονται με αποτέλεσμα να αρχίσω να κοιτάζω για τον αντικαταστάτη τους. Θα ήθελα το επόμενο να είναι αφενός...\nForum: Βίντεο 18-10-16, 12:45\nIs the G30 5-Series better than the E-Class?\nΑνέκαθεν στη μεγάλη κατηγορία ήμουν big fan της...\nΑνέκαθεν στη μεγάλη κατηγορία ήμουν big fan της Mercedes. Σε αυτή τη γενιά όμως πιστεύω πως η BMW ξεπέρασε τον εαυτό της. Στα highlights ο χαμηλότερος αεροδυναμικός συντελεστής της κατηγορίας και η...\nForum: Φωτογραφίες 16-10-16, 09:15\nΠίστεψε με το βάρος κάνει τεράστια διαφορά στα...\nΠίστεψε με το βάρος κάνει τεράστια διαφορά στα ανοίγματα! Δες μόνο τις επιδόσεις στα χαρτιά μιας τριαρας με το δικό σου το μοτέρ και θα καταλάβεις. ;)\nForum: Service Αυτοκινητου & Οδηγίες συντήρησης 09-10-16, 11:47\nΟ Χριστός και η μάνα του! 50000χλμ; Ούτε στο...\nΟ Χριστός και η μάνα του! 50000χλμ; Ούτε στο φορτηγό δεν τα αλλάζω τόσο αργά.\nForum: Γενικά αυτοκινήτου 09-10-16, 11:45\nΑυτό που αναφέρει ο player είναι σωστό γιατί...\nΑυτό που αναφέρει ο player είναι σωστό γιατί φεύγει η υγρασία από το κύκλωμα του κλιματισμού και δεν επιτρέπει σε μύκητες να αναπτυχθούν. Επίσης παρατεινεις τη ζωή του.\nForum: Service Αυτοκινητου & Οδηγίες συντήρησης 08-10-16, 16:00\nΕγώ αυτά θα έβαζα εφόσον ήμουν εκτός εγγύησης. Το...\nΕγώ αυτά θα έβαζα εφόσον ήμουν εκτός εγγύησης. Το τι θα βάλεις εσύ είναι καθαρά δική σου επιλογή. Όσον αφορά το λάδι, θα κοιτάξεις στο manual τις προδιαγραφές του κατασκευαστή για το ιξώδες και για...\nForum: Βελτιώσεις-Μετατροπές 08-10-16, 15:21\nΟδηγος Τοποθετησης injen intake σε Ν20 χ28i\nΚατατοπιστικό το video και μ'αρέσει που είναι...\nΚατατοπιστικό το video και μ'αρέσει που είναι plug n play. Πέραν του ήχου που φαντάζομαι θα έγινε πιο αντρίκιος, είδες κάποια διαφορά στην απόδοση;\nForum: Service Αυτοκινητου & Οδηγίες συντήρησης 08-10-16, 15:04\nΣε κάθε αλλαγή λαδιού και φίλτρο λαδιού. Νόμος....\nΣε κάθε αλλαγή λαδιού και φίλτρο λαδιού. Νόμος. Φίλτρο πετρελαίου αν θυμάμαι καλά λέει 60000χλμ, εγώ θα το άλλαζα στις 30000. Φίλτρο καμπίνας μια φορά το χρόνο οπωσδήποτε. Για λάδια η τελευταία σειρά...\nForum: BMW Motorsport 08-10-16, 10:03\nBMW M8 με 600 ίππους: Απαγορευτική για καρδιακούς\nΠιο πολύ μου κάνει για ανταγωνιστής της...\nΠιο πολύ μου κάνει για ανταγωνιστής της υπάρχουσας S class coupe οπότε δεν νομίζω να σταματήσει την παραγωγή της 6αρας.\nForum: Γενικά αυτοκινήτου 08-10-16, 09:48\nΜήπως θα σου κάνουν καθαρισμό με vacuum? Σε αυτή...\nΜήπως θα σου κάνουν καθαρισμό με vacuum? Σε αυτή την περίπτωση το αμάξι πράγματι χρειάζεται χρόνο, δεν ξέρω για 2,5 ώρες αλλά σίγουρα όχι εικοσαλεπτο\nForum: Σειρές Χ1/X2 08-10-16, 09:43\nΠροβλέπω έκδοση Μ και άμεση αντιπαράθεση με GLA45...\nΠροβλέπω έκδοση Μ και άμεση αντιπαράθεση με GLA45 AMG. Εννοείται καρφί για την αγορά της Αμερικής.\nForum: Service Αυτοκινητου & Οδηγίες συντήρησης 08-10-16, 09:33\nΜετά από 5 μήνες συμβιωσης και έχοντας κάνει...\nΜετά από 5 μήνες συμβιωσης και έχοντας κάνει 10000+ χλμ έκανα την πρώτη αλλαγή λαδιων στο Χ1. Castrol edge FST 5-30 με προδιαγραφές ll04. 5,25l μαζί με το φίλτρο. Το λάδι βγήκε καταμαυρο από το...\nForum: Φωτογραφίες 08-10-16, 09:28\nΈχεις επιλέξει το sport κιβώτιο; Αυτό έχει...\nΈχεις επιλέξει το sport κιβώτιο; Αυτό έχει λειτουργία launch control? Αν ναι, την έχεις δοκιμάσει ποτέ; Ερώτηση προς τους υπόλοιπους. Σε σαζμαν που δεν έχουν l/c η χρήση φρενου και γκαζιου είναι...\nForum: Γενικά αυτοκινήτου 30-09-16, 11:33\nΑυτή τη λίστα την πήρα από τον Σπανο, άρα στην...\nΑυτή τη λίστα την πήρα από τον Σπανο, άρα στην Αθήνα αυτά θα έχουν. Δεν νομίζω να αλλάζουν στην υπόλοιπη Ελλάδα.\nForum: Γενικά αυτοκινήτου 29-09-16, 11:21\nΤα αυτοκίνητα που θα υπάρχουν ειναι: Σειρά 1...\nΤα αυτοκίνητα που θα υπάρχουν ειναι:\nΣειρά 1 116d\nΣειρά 2 225d active tourer\nΣειρά 3 330e\nΣειρα 4 430i Grand coupe\nX1 25d m pack\nX4 20d mpack\nForum: Ελαστικά & Αναρτήσεις 28-09-16, 09:57\nΡυθμιση καμπερ [Ε92 335i]\nΊσως υπάρχουν καμπεροβιδες γι αυτή τη δουλειά,...\nΊσως υπάρχουν καμπεροβιδες γι αυτή τη δουλειά, αλλιώς πας στην ελληνική λύση με τρυπημα του αμορτισέρ και δημιουργία οβαλ βιδας.\nForum: Γενικά αυτοκινήτου 28-09-16, 09:49\nΑυτό το χάλι με τα τέλη και τους φόρους έχει...\nΑυτό το χάλι με τα τέλη και τους φόρους έχει καταντήσει αηδία. Όσα χρόνια θυμάμαι τον εαυτό μου αλλάζουν. Πολύ μυαλό θέλει για να καταλάβουν πως η κατανάλωση φέρνει έσοδα και όχι οι φόροι; Μην πάτε...


Τι κι αν αδυνατούμε να διοργανώσουμε τον τελικό του Κυπέλλου ανάμεσα σε ΠΑΟ και ΟΣΦΠ. Η Ευρωλίγκα φτάνει για να ξαναγυρίσει το μπάσκετ στο αθλητικό προσκήνιο συν την εξέλιξη για την Εθνική Ομάδα. Η ΕΟΚ αποφάσισε ότι ο Ηλίας Ζούρος θα οδηγήσει την Εθνική στο ευρωμπάσκετ της Λιθουανίας τον Σεπτέμβριο και στους Ολυμπιακούς του Λονδίνου του χρόνου. Συνετή επιλογή. Ο κόουτς Ζούρος έχει την ευκαιρία να αποδείξει ότι είναι κάτι παραπάνω από ένας καλός προπονητής, να τιθασεύσει τους εγωισμούς των παικτών και να γράψει ιστορία με τη γαλανόλευκη.\nΣτην Ευρωλίγκα, έπειτα από την ολοκλήρωση της φάσης των ομίλων του τοπ-16 ο Παναθηναϊκός κυνηγάει τη μεγαλύτερη πρόκριση της ιστορίας του απέναντι στη Μπαρτσελόνα με μειονέκτημα έδρας, ενώ ο Ολυμπιακός είναι το φαβορί κόντρα στη Σιένα, καθ’ οδόν προς το τρίτο σερί final four.\nΤο έγκλημα του ΟΑΚΑ κόντρα στη Λιέτουβος είχε για τον Παναθηναϊκό την ανάλογη τιμωρία. Θα αναζητήσει τις πιθανότητες που ασφαλώς και έχει. Ας το δούμε ανάποδα: ούτε η Μπαρτσελόνα επιθυμούσε Παναθηναϊκό στη φάση των 8. Κι αν περάσει το εμπόδιο των πράσινων, στον ημιτελικό θα βρει πιθανότατα απέναντι της τον Ολυμπιακό. Κι αν τα καταφέρει ο ΠΑΟ θα δούμε ημιτελικό αιωνίων σε ευρωπαϊκή διοργάνωση για μία ακόμη φορά.\nΟ Ολυμπιακός είναι πολύ καλός φέτος στην Ευρώπη, κέρδισε δύο πολύ μεγάλα ματς, σε Βαλένθια και Κωνσταντινούπολη, αλλά τα πραγματικά δύσκολα μόλις άρχισαν.\nΓια όσους βιάζονται να καταδικάσουν τον ΠΑΟ να θυμίσουμε ότι από το Παρίσι το ’96 ως τη Μπολόνια το ’02 και το Βερολίνο το ’09, ο ΠΑΟ έκανε μία μεγάλη υπέρβαση για να φτάσει στο τρόπαιο. Στο Τρεβίζο με την τάπα του Βράνκοβιτς στον Ρέμπρατσα, στον τελικό της Μπολόνια κόντρα στην φοβερή Κίντερ, στη Σιένα πρόπερσι.\nΟ δρόμος προς το στέμμα δεν είναι στρωμένος με ροδοπέταλα για καμία ομάδα. Όποια από τις 3 (Μπαρτσελόνα, Παναθηναϊκός, Ολυμπιακός) φθάσει στον τελικό, δύσκολα θα χάσει το κατσαρόλι…


Ερντογάν-Προσφυγικό: «Πρέπει να αναλάβετε το βάρος που σας αναλογεί» | eReportaz\nΕρντογάν-Προσφυγικό: «Πρέπει να αναλάβετε το βάρος που σας αναλογεί»\n03/03/2020, 8:37 ΠΜ\nΟ Ερντογάν δήλωσε και πάλι ότι η Τουρκία δεν πρόκειται πλέον να περιορίζει τους πρόσφυγες που θέλουν να κατευθυνθούν προς την Ε.Ε, τα τούρκικα σύνορα δεν πρόκειται να κλείσουν. Η Ευρώπη «πρέπει να αναλάβει το βάρος που της αναλογεί», επανέλαβε σήμερα, αναφερόμενος στο προσφυγικό.\n«Αφού ανοίξαμε τις πόρτες (σ.σ. τα σύνορα), είναι συνέχεια στα τηλέφωνα, μας λένε “κλείστε τις πόρτες”. Τους είπα: Τέρμα, τελείωσε. Οι πόρτες πλέον είναι ανοιχτές. Τώρα πρέπει να αναλάβετε το βάρος που σας αναλογεί», συνέχισε, σε ομιλία του στην Άγκυρα.\n«Εκατομμύρια αιτούντες άσυλο θα κατευθυνθούν σύντομα στην Ευρώπη»\n«Εκατομμύρια» αιτούντες άσυλο θα κατευθυνθούν «σύντομα» προς την Ευρώπη, αφού η Τουρκία άνοιξε τα σύνορά της, είπε επίσης σήμερα ο Τούρκος πρόεδρος.


Ο πρώτος «εμφύλιος» με νικητή τον Ολυμπιακό (vid+pics) | SDNA\n19 Απριλίου 2015, 11:48\nΟ πρώτος εμφύλιος ανάμεσα σε Ολυμπιακό και Παναθηναϊκό στην Ευρωλίγκα από τους πολλούς που ακολούθησαν μέσα στην ιστορία, σημειώθηκε πριν από 21 χρόνια, στις 19 Απριλίου. Στο πλαίσιο του Final Four στο Τελ-Αβίβ το 1994, οι «ερυθρόλευκοι» του Γιάννη Ιωαννίδη επικρατούν στον ημιτελικό των «πρασίνων» του Κώστα Πολίτη με 77-72, παίρνοντας την πρόκριση για τον τελικό κόντρα στην Μπανταλόνα του Ζέλικο Ομπράντοβιτς.\nFinal Four Ευρωλίγκας 1994 και ο Ολυμπιακός με τον Παναθηναϊκό έχουν τη μεγάλη τους ευκαιρία να φέρουν το βαρύτιμο τρόπαιο για πρώτη φορά στην Ελλάδα, με τους «ερυθρόλευκους» τότε, μάλιστα, να είναι το μεγάλο φαβορί για την κατάκτηση της κούπας.\nΟι κανονισμοί της Ευρωλίγκας όριζαν πως ομάδες από την ίδια χώρα θα έπρεπε να αναμετρηθούν στον ημιτελικό, έτσι Ολυμπιακός και Παναθηναϊκός αποτέλεσαν το ένα ζευγάρι και το άλλο ήταν το Μπαρτσελόνα-Μπανταλόνα.\nΣτον ελληνικό εμφύλιο, η ομάδα του Γιάννη Ιωαννίδη ήταν σαφώς ανώτερη έχοντας μία από τις πιο ισχυρές φροντ-λάιν που έχει υπάρξει ποτέ με Τάρπλεϊ, Φασούλα και Τάρλατς και τους Πάσπαλ, Σιγάλα και Τόμιτς να τα κάνουν όλα από την περιφέρεια.\nΑπό την άλλη, οι «πράσινοι» με Βράνκοβιτς και Βολκόφ παρουσίαζαν το αντίπαλον δέος στη ρακέτα ενώ στην περιφέρεια μπορεί να υπήρχε ο Νίκος Γκάλης, αλλά στα 37 του χρόνια φυσιολογικά δεν μπορούσε να μοιράζει 30άρες και 40άρες με την ευκολία που το έκανε τα προηγούμενα χρόνια.\nΜέχρι τις αρχές του δεύτερου ημιχρόνου οι δύο ομάδες συμβάδιζαν στο σκορ, αλλά στο 40-41, ο Ολυμπιακός με ένα σερί 15-0 «κλείδωσε» το ματς και έφτασε στη νίκη με 77-72.\nΚαλύτεροι παίκτες για την ομάδα του Γιάννη Ιωαννίδη ήταν οι Πάσπαλ (22 πόντοι), Τάρπλεϊ (21 πόντοι, 16 ριμπάουντ) και Σιγάλας που εκτός από 15 πόντους, πιστώνεται και την αμυντική αποστολή πάνω στον Γκάλη τον οποίο κράτησε στους 8 πόντους!\nΑπό την άλλη, τους «πράσινους» κρατούσε όρθιους ο Σάσα Βολκόφ (32 πόντοι) και κατά δεύτερο λόγο ο Στόγιαν Βράνκοβιτς (11 πόντοι, 8 ριμπάουντ).\nΣτον τελικό, ο Ολυμπιακός συνάντησε την Μπανταλόνα του Ζέλικο Ομπράντοβιτς από την οποία ηττήθηκε με 59-57, με εκείνο το τρίποντο του Κορνίλιους Τόμπσον να μένει στην ιστορία.Ολυμπιακός – Παναθηναϊκός 77-72\nΟλυμπιακός (Ιωαννίδης): Μπακατσιάς, Σιγάλας 15(1τρ. – 7ρ.), Σταμάτης, Πάσπαλ 22(7ρ.), Φασούλας 13(6ρ.), Τόμιτς 6, Τάρλατς, Τάρπλεϊ 21(16ρ.)\nΠαναθηναϊκός (Πολίτης): Αλβέρτης 2, Γκάλης 8, Παταβούκας 7(1), Οικονόμου 3(1), Βολκόφ 32 (1τρ. – 8ρ.), Βράνκοβιτς 11(8ρ.), Γεωργικόπουλος 3(1), Μυριούνης 6 Δείτε το βίντεο-αφιέρωμα της ΚΑΕ Ολυμπιακός:


ΛΥΣΤΕ ΤΙΣ ΑΠΟΡΙΕΣ ΣΑΣ ΓΙΑ ΤΗΝ ΚΥΤΤΑΡΙΤΙΔΑ | Elancyl\nHomepage > ΛΥΣΤΕ ΤΙΣ ΑΠΟΡΙΕΣ ΣΑΣ ΓΙΑ ΤΗΝ ΚΥΤΤΑΡΙΤΙΔΑ\nΛύνουμε τις απορίες σας για το Νο.1 αισθητικό -και όχι μόνο- πρόβλημα\nπου απασχολεί τις περισσότερες γυναίκες.\nΗ κυτταρίτιδα δεν είναι τίποτε άλλο παρά μία αυξημένη συσσώρευση λιπιδίων και υγρών στο δέρμα και στον υποδόριο ιστό, που δίνει στην επιδερμίδα την εικόνα "φλοιού πορτοκαλιού".\nΓιατί θεωρείται "γυναικείο πρόβλημα";\nΓιατί εμφανίζεται σε συντριπτικά μεγαλύτερο ποσοστό στις γυναίκες συγκριτικά με τους άντρες. Αυτό συμβαίνει κυρίως γιατί οι γυναίκες έχουν πιο ελαστικό συνδετικό ιστό, ο οποίος, με την πάροδο των ετών, λόγω της μείωσης των οιστρογόνων, χαλαρώνει. Έτσι, τα λιποκύτταρα δεν μπορούν να συγκρατηθούν, μεγαλώνουν σε όγκο και προεκβάλλουν στο χόριο (το παχύ εσωτερικό στρώμα του δέρματος), δημιουργώντας την όψη φλοιού πορτοκαλιού.\nΑν και η κυτταρίτιδα μπορεί να εμφανιστεί σε οποιαδήποτε ηλικία, συνήθως παρουσιάζεται μετά την ορμονική ενηλικίωση (εφηβεία), ενώ καθώς μεγαλώνουμε επιδεινώνεται με την πάροδο του χρόνου, αν δεν αντιμετωπιστεί εγκαίρως και σωστά.\nΗ κληρονομικότητα παίζει σημαντικό ρόλο. Ωστόσο διάφοροι επίκτητοι παράγοντες που άπτονται της λειτουργικής κατάστασης του οργανισμού, του τρόπου ζωής και διατροφής, όπως π.χ. ορμονικές διαταραχές και αλλαγές στα αγγεία και το συνδετικό ιστό, αύξηση του σωματικού λίπους, κάπνισμα, έλλειψη σωματικής άσκησης, δυσκοιλιότητα, η υπερκατανάλωση γλυκισμάτων, καφέ και αλκοολούχων ποτών, παίζουν εξίσου σημαντικό ρόλο στην εμφάνιση της κυτταρίτιδας και επιδεινώνουν την κατάσταση σε γυναίκες με γενετική προδιάθεση.\nΥπάρχουν σημάδια που δείχνουν ότι υπάρχει προδιάθεση;\nΈνας απλός τρόπος για να διαπιστώσετε αν έχετε προδιάθεση για την εμφάνιση κυτταρίτιδας, είναι να «τσιμπήσετε» με τον δείκτη και τον αντίχειρα κάποια περιοχή στο σώμα σας, όπως π.χ. τους γλουτούς ή τους μηρούς. Εάν στην επιφάνεια του δέρματος εμφανιστεί η όψη «φλοιού πορτοκαλιού», τότε πρέπει να αρχίσετε να λαμβάνετε μέτρα.\nΥπάρχουν στάδια στην εμφάνιση της κυτταρίτιδας;\nΓενικά η κυτταρίτιδα μπορεί να κατηγοριοποιηθεί ανάλογα με την βαρύτητά της σε τέσσερα (4) στάδια:\n1ο στάδιο: Με το τσίμπημα του δέρματος διακρίνεται ο "φλοιός πορτοκαλιού".\n2ο στάδιο: Είναι φανερή με γυμνό μάτι κατά την όρθια θέση.\n3ο στάδιο: Είναι ορατή με γυμνό μάτι τόσο κατά την όρθια θέση όσο και κατά την ξαπλωτή.\n4ο στάδιο: Πρόπτωση δέρματος.\nΤι ρόλο παίζει η διατροφή στην αντιμετώπιση της κυτταρίτιδας;\nΗ υιοθέτηση καλύτερων διαιτητικών συνηθειών και ποιοτικότερων διατροφικών επιλογών, ενταγμένων σε έναν γενικότερα υγιεινό και σωματικά δραστήριο τρόπο ζωής, αποτελεί ακρογωνιαίο λίθο για την πρόληψη τής κυτταρίτιδας αλλά και την επιτυχή αντιμετώπισή της, εάν έχει ήδη εμφανιστεί, καθότι δρα συνεργατικά με οποιαδήποτε άλλη αγωγή κάνετε, ενισχύοντας και παρατείνοντας τα αποτελέσματά της.\nΕάν χάσω βάρος, θα φύγει;\nΗ μόνιμη απώλεια περιττού βάρους από τον λιπώδη ιστό -και όχι την άπαχη μάζα του σώματος- βοηθάει στην ελάττωση της κυτταρίτιδας, δεδομένου ότι τα περιττά κιλά λίπους αποτελούν έναν από τους παράγοντες που την προκαλούν. Παρόλα αυτά, η κυτταρίτιδα χειροτερεύει με τις στερητικές δίαιτες χαμηλών θερμίδων και τις συχνές αυξομειώσεις βάρους. Οι αυξομειώσεις βάρους επιτείνουν την εμφάνισή της γιατί προκαλούν διαταραχές στη μικροκυκλοφορία και επιβράδυνση της ροής των υγρών της λέμφου στο λιπώδη ιστό, με αποτέλεσμα περαιτέρω λιπογένεση.\nΤα ειδικά ζελ-κρέμες βοηθούν;\nΑποτελούν αναμφισβήτητα ένα ιδιαίτερα σημαντικό βοήθημα στην αντιμετώπιση της κυτταρίτιδας και στο τοπικό αδυνάτισμα. Βέβαια, θα πρέπει να είναι προϊόντα αναγνωρισμένων εταιρειών, να περιέχουν κλινικά αποδεδειγμένα συστατικά όπως μικροφύκη, καφεΐνη και κισσό, στις κατάλληλες ποσότητες και με την κατάλληλη σύνθεση, και να χρησιμοποιούνται σύμφωνα με τις οδηγίες χρήσης τους, καθημερινά και για επαρκές χρονικό διάστημα, αν και τα θετικά αποτελέσματα εμφανίζονται από την πρώτη κιόλας εβδομάδα. Το μασάζ πριν την εφαρμογή τους δημιουργεί τοπική υπεραιμία και καλύτερη εισχώρηση των συστατικών τους από το δέρμα, κάτι που επαυξάνει περαιτέρω την αποτελεσματικότητά τους.


Το illustration στην Ελλάδα: 4 εικονογράφοι μας μιλούν για τη δουλειά τους και την «παρεξηγημένη» τέχνη τους | HuffPost Greece\n02/07/2016 07:04 EEST | Updated 02/07/2016 07:33 EEST\nΤο illustration στην Ελλάδα: 4 εικονογράφοι μας μιλούν για τη δουλειά τους και την «παρεξηγημένη» τέχνη τους\nΌπως πολλά επαγγέλματα των οποίων ο τίτλος δεν είναι τόσο ξεκάθαρος όπως «δικηγόρος», «γιατρός» και «πολιτικός μηχανικός», έτσι και το επάγγελμα του illustrator προκαλεί συνήθως απορία στο μέσο ελληνικό κοινό. Τι κι αν η τέχνη της εικονογράφησης δεν είναι νεόκοπη αλλά υπάρχει, σε δεκάδες μορφές, εδώ και χρόνια; Τι κι αν τη συναντάμε γύρω μας κάθε μέρα χωρίς πολλές φορές να συνειδητοποιούμε -ή και να γνωρίζουμε- πως αυτό που βλέπουμε είναι δουλειά κάποιου illustrator; Στην Ελλάδα το illustration παραμένει κάτι το «εξωτικό», κάτι που δεν εκλαμβάνεται ακριβώς ως επάγγελμα (ή που πολλές φορές θεωρείται «εύκολο» ή ακόμα και χόμπι) ή κάτι που συγχέεται -λανθασμένα, προφανώς- με μισή ντουζίνα άλλα επαγγέλματα, όπως αυτό του αγιογράφου (;!).\nΟι νέοι Έλληνες illustrators όμως είναι πιο πολλοί και πιο ενεργοί από ποτέ, κερδίζουν σημαντικές διακρίσεις στο εξωτερικό, συνεργάζονται με σπουδαία ονόματα, εξελίσσουν διαρκώς την τέχνη τους και αποτελούν μία άκρως υπολογίσιμη δύναμη στον εμπλουτισμό και την εξάπλωση του πολιτισμού.\nΗ HuffPost Greece μίλησε με τέσσερις Έλληνες illustrators, αναγνωρισμένους και ανερχόμενους, για να μάθει περισσότερα για τη δουλειά τους και για το τι σημαίνει, τελικά, να ασχολείσαι με την τέχνη της εικονογράφησης στην Ελλάδα (και όχι μόνο) το 2016.\nΥ.Γ. Αντί περιγραφής του κάθε καλλιτέχνη, προτιμήσαμε να σας παρουσιάσουμε κάποια έργα τους και τους απαραίτητους συνδέσμους για να παρακολουθήσετε ολόκληρη τη δουλειά τους. Γιατί στην τέχνη του illustration, το καλύτερο που έχεις να κάνεις είναι να αφήσεις τις εικόνες να μιλήσουν.\nSpiros Halaris / jon&us\nΠότε και γιατί ξεκίνησες να ασχολείσαι με το illustration;\nΞεκίνησα να ασχολούμαι επαγγελματικά πριν από 8 χρονιά κατά την διάρκεια των πρώτων σπουδών μου. Γιατί, είναι μια καλή ερώτηση, και νομίζω η απάντηση είναι στο ότι ανακάλυψα έναν τρόπο έκφρασης ο οποίος σταδιακά μπόρεσε και έγινε επαγγελματική καριέρα.\nΠοιο είναι το πιο συχνό λάθος/παρεξήγηση που κάνει ο κόσμος σχετικά με το illustration;\nΤο ότι μπορούμε να σχεδιάσουμε τα πάντα και για όλα τα είδη. Που συνήθως δεν είναι αλήθεια, τις πιο πολλές φόρες οι illustrators έχουν πολύ συγκεκριμένα styles άλλα και τομείς εξειδίκευσης.\nΓια ποια δουλειά σου νιώθεις περισσότερο περήφανος μέχρι σήμερα;\nΈνα από τα τελευταία project για το 2016 σε συνεργασία με το γαλλικό Architectural Digest, οπού δημιουργήσαμε ένα εντελώς illustrated ετήσιο τείχος και εξώφυλλο για το ετήσιο AD Collections στο Παρίσι. Ήταν μια πολύ ολοκληρωμένη δουλειά και αρκετά πολυσκελής και μου έδωσε την ευκαιρία να δημιουργήσω illustrations για μια μεγάλη γκάμα εφαρμογών.\nΥπάρχουν καλλιτέχνες που επηρέασαν τη δουλειά σου/θα ήθελες να συνεργαστείς μαζί τους και πώς/γιατί;\nΠολλά ρεύματα άλλα και καλλιτέχνες έχουν επηρεάσει τη δουλειά μου σε διάφορες περιόδους, αλλά νομίζω χαρακτηριστικότερες ήταν οι επιρροές των René Gruau, Alex Katz, Ellsworth Kelly, Frank Stella και Elizabeth Peyton\nΠώς επηρέασε η οικονομική κρίση το επάγγελμά σου και πιο συγκεκριμένα τη δική σου δουλειά;\nΑν κι έφυγα από την Ελλάδα σχεδόν στο ξεκίνημα της κρίσης, νομίζω ο χώρος επηρεάστηκε παγκοσμίως τα πρώτα χρονιά από διάφορες οικονομικές αλλαγές καθώς και μειώσεις στα ανοίγματα των πελατών όσον αφορά στα budget. Παρόλα αυτά ο χώρος του illustration τα τελευταία 4-5 χρονιά ζει μια πολύ καλή «αναγέννηση» που νομίζω θα συνεχιστεί για αρκετό καιρό.\nIllustrator (και καλλιτέχνης, εν γένει) στην Ελλάδα Vs καλλιτέχνης στο εξωτερικό. Ποιες είναι οι μεγαλύτερες διαφορές, όπως τις έχεις βιώσει; Έχεις σκεφτεί ποτέ να γυρίσεις πίσω;\nΔιαφορές μεγάλες και ποικίλες, αλλά νομίζω η μεγαλύτερη διαφορά έχει να κάνει με την κατανόηση της δουλειάς ενός illustrator και τι σημαίνει αυτό για τον κάθε πελάτη. Με τη λέξη «κατανόηση» εννοώ οτιδήποτε έχει να κάνει με την φύση της δουλειάς, την εικόνα που δημιουργούμε αλλά και τον τρόπο συνεργασίας με τον κάθε πελάτη, περιοδικό ή εταιρία. Και τις πιο πολλές φόρες η αντιμετώπιση και η κατανόηση της δουλειάς είναι πιο εύκολη και κατανοητή στο εξωτερικό, κυρίως πιστεύω λόγω εμπειρίας με τον τομέα.\nΤι είναι, κυρίως, αυτό που θες να επικοινωνήσεις μέσα από τα έργα σου;\nΣαν illustrator δουλειά μου είναι να επικοινωνήσω μεσώ της «ματιάς μου» την ατμόσφαιρα που θέλει να μεταδώσει ο κάθε πελάτης. Ο δικός μου τρόπος επικοινωνίας της δουλειάς μου, προσωπικής και μη, έχει αισθητικό και ατμοσφαιρικό χαρακτήρα που αλλάζει με τον καιρό.\nΣτα επόμενα σχέδιά μου είναι να αφιερώσω περισσότερο χρόνο σε προσωπικά έργα για την δημιουργία μιας έκθεσης στη Νέα Υόρκη το 2017, αλλά και η επέκταση του νέου μου creative studio που λέγεται jon&us. Το jon&us ειδικεύεται σε in brand expression and visual communication στους χώρους του beauty, fashion and luxury και έχει ως βάση το Λονδίνο και τη Νέα Υόρκη.\nΆργησα εντυπωσιακά. Είχα ήδη κάνει έναν άσχετο κύκλο σπουδών -ΤΕΙ εμπορίας και διαφήμισης, μεταπτυχιακό σε Creative Art direction και ένα μικρό πέρασμα από το χώρο της διαφήμισης ως κειμενογράφος (απορίας άξιο, έχω δυσλεξία, είμαι ανορθόγραφη και σιχαίνομαι να γραφω), όταν αποφάσισα κάπου στα 27 πια να σπουδάσω άλλα 3 χρόνια εικονογράφηση στη σχολή του Σπύρου Ορνεράκη.\nΖωγράφιζα βεβαία από μικρή, διάβαζα comics, χάζευα αφίσες και εξώφυλλα δίσκων, ήξερα όμως ότι δεν ήθελα να γίνω ζωγράφος ή γραφίστρια (εικαστικό versus καθαρά εφαρμοσμένου) όποτε το illustration ήταν ο fun συνδυασμός που μου ταίριαζε. Μάλλον λειτούργησε θετικά και η ηλικία, ήμουν πιο αποφασισμένη και «έτοιμη» να βρω το στυλ μου. Και φυσικά οι καθηγητές της σχολής ήξεραν ακριβώς πώς να με σπρώξουν.\nΓελάω. Με έχουν ρωτήσει αν η εικονογράφηση είναι το ίδιο με την αγιογραφία, ποια είναι η διαφορά illustration με animation, κάποιοι το συνδέουν αποκλειστικά με παιδικά βιβλία/παραμύθια, έχω ρωτήσει φίλους μου αν έχουν καταλάβει τι κάνω –σαν τον Τσάντλερ. Δεν μου φαίνεται περίεργο πλέον, είναι τόσα τα μέσα και οι τεχνικές που όλη αυτή η σύγχυση δικαιολογείται.\nΈχεις επιμεληθεί τις ταυτότητες μερικών από τα πιο γνωστά και αγαπημένα μαγαζιά της πόλης. Τι διαδικασία ακολουθείς για μια τέτοια δουλειά, από τι αντλείς έμπνευση; Επίσης, πόσο σημαντική είναι η σχέση με τον πελάτη;\nΔεν έχω κάποιο συγκεκριμένο φορμάτ. Έχω απεριόριστο θαυμασμό για όλους όσους καταφέρνουν να χωρίσουν σε βήματα με προκαθορισμένους χρόνους την όλη διαδικασία πχ. 3 μέρες έρευνα, 4 μέρες και 2 ώρες προσχέδια, 6 μέρες τελικός σχεδιασμός και μακέτες. κ.ο.κ. Το προσπάθησα, δεν τσούλησε.\nΕγώ καίγομαι λίγο, δυσκολεύομαι να το δω πειθαρχημένα, ίσως επειδή δουλεύω και από το σπίτι. Οπότε σε κάποια πρότζεκτ κρίνω απαραίτητο πχ πρώτα να δω σερί όλα τα επεισόδια BoJack Horseman, να βάψω σε παστέλ τόνους όλες τις γλάστρες μου, να αλλάξω όνομα στο WiFi μου, και μετά να αρχίσω να δουλεύω. Πάντα σχεδιάζω τα πρώτα προσχέδια στο χέρι, με μηχανικό μολυβί 0,7Β, (φοβερή εμμονή) και πάντα, πάντα, μα πάντα καταλήγω με μαθηματική ακρίβεια, στην αρχική ιδέα.\nΕμπνέομαι από τα πάντα. Τεράστιο ρόλο παίζει η μουσική αλλά ουσιαστικά νομίζω ότι η δουλειά μου είναι η αντίδραση σε όλη αυτή την πυκνή πληροφορία που εισβάλλει στην καθημερινότητά μου.\nΗ σχέση με τον πελάτη. Θεωρώ ότι κάποιος που έχει δει δείγματα της δουλειάς μου και μου αναθέτει ένα πρότζεκτ, αρκεί να μου δώσει ένα σωστό μπριφ και να με εμπιστευθεί, δηλαδή αυτός είναι ο λόγος που με πληρώνει. Μάλλον όταν έχω προσωπική σχέση με τον πελάτη αυτό γίνεται λίγο πιο περίπλοκο.\nΠοιο τραγούδι θα ήθελες να εικονογραφήσεις από την αρχή ως το τέλος και γιατί;\nΤο This Must Be The Place των Talking Heads. Για την ανατριχίλα της πρώτης φοράς που είδα το stop making sense, για το στιχο «you got a face with a view» , γιατί είναι το πιο τίμιο ερωτικό κομμάτι.\nΓια ποια δουλειά σου νιώθεις περισσότερο περήφανη μέχρι σήμερα;\nΔύσκολο, γενικά δεν είναι ότι νιώθω πως κάνω κάποιο φοβερό έργο. Λίιιγο περήφανη θα έλεγα για τις εικονογραφήσεις για το Insane-Pacha στην Ίμπιζα. Δεν είχα ιδέα πόσο μεγάλος πελάτης ήταν (μάλλον επειδή άφορα ένα είδος μουσικής που δεν μπορώ να ακούσω). Έλαβα ένα μπριφ (από αυτά που ονειρεύομαι) που ουσιαστικά ζητούσε να διαλέξω και να αποδώσω σουρεαλιστικά 15 χαρακτήρες από την «Αλίκη στη χώρα τον θαυμάτων». Όλη αυτή η δημιουργική ελευθερία με έσπρωξε να κάνω κάτι διαφορετικό, νομίζω σαν δουλειά διαφέρει αρκετά από τα υπόλοιπα. Μπορεί και όχι.\nΓια εντελώς διαφορετικούς λόγους, μια μικρή περηφάνια τη νιώθω ακόμα για τα 2 βιβλία –οδηγούς πόλης του Βασίλη Καλλίδη, τα «Άθενς Σπεσιάλ», μεγάλο στοίχημα να αποτυπώσουμε το feeling της πόλης μέσα σε τέτοιο όγκο πληροφορίας.\nΔεν με λες εύκολα team player. Νομίζω ότι η δουλειά μου είναι αρκετά προσωπική για να αφήσω κάποιον να επέμβει / προσθαφαιρέσει κάτι ακόμα και αν το τελικό αποτέλεσμα ήταν τέλειο. Κρίμα, το ξέρω.\nΜου αρέσουν πολύ οι David Hockney, Andrew Tomine, Daniel Clowes, Jack teagle, Chris Ware και τόσοι άλλοι που σκρολάρω χιλιόμετρα χαζεύοντας τις δουλείες τους. Κολλάω σε ό,τι έχει αυτή την άβολη μελαγχολία. Αν ζωγράφιζα θα ήθελα να είμαι ο Lucian Freud.\nΑν το έκανα εικόνα, θα έβλεπες έμενα στο τηλέφωνο να κλαίω με λυγμούς και στην άλλη άκρη του τηλεφώνου τη λογίστριά μου.\nΤι είναι, κυρίως, αυτό που θες να επικοινωνήσεις μέσα από τα έργα σου; Ποια προσωπική σου ανάγκη καλύπτει η τέχνη;\nΕδώ διαχωρίζω τις δουλείες επί πληρωμή από τις προσωπικές. Στις πρώτες υπερισχύει η ανάγκη του πελάτη, δηλαδή ό,τι κάνω πρέπει να είναι λειτουργικό και αν είναι εφικτό προσπαθώ να ταιριάξω σε όλο αυτό την δίκη μου αισθητική.\nΣτα προσωπικά μου πρότζεκτ είναι μια ανάγκη αντίδρασης, δεν υπάρχει δεύτερο επίπεδο, είναι ειλικρινέστατη καταγραφή συναισθημάτων. Μου είναι πιο εύκολο να επικοινωνήσω με ένα σκίτσο, πάρα να γράφω αυτή την παράγραφο.\nΣυζητάω κάποιες συνεργασίες, άλλα ταυτόχρονα θέλω να συνεχίσω να φτιάχνω τα δικά μου «προϊόντα» -μόλις τελείωσα μια σειρά από T-shirt, μπαντάνες κ.α. Σταθερά βεβαια με τρώει να πειραματιστώ με κάτι διαφορετικό, δεν είμαι σίγουρη αν θα είναι animation, graphic novel (μου λείπει και το κείμενο) ή τοιχογραφίες ή κάτι άλλο.\nΘυμάμαι να είμαι στην πρώτη γυμνασίου και να ζωγραφίζω μανιωδώς τα βιβλία και το θρανίο μου, σε σημείο που οι καθηγητές μου έπαιρναν το στυλό από το χέρι για να παρακολουθώ το μάθημα. Αργότερα ξεκίνησα να κάνω graffiti, οπότε τα σχέδια που έκανα πριν άρχισα να τα αποτυπώνω και στου τοίχους.\nΠιστεύω πως απλά πολλές φορές ο κόσμος αντιλαμβάνεται το illustration μονοδιάστατα. Είναι τόσες πολλές οι εφαρμογές του illustration στον τομέα της επικοινωνίας και του branding που συχνά δεν γίνονται αντιληπτές όχι μόνο από τον κόσμο αλλά και από τους επαγγελματίες και τις εταιρείες. Το παράδοξο με αυτό είναι πως στο παρελθόν, όπως τη δεκαετία του ’60 για παράδειγμα, γινόταν πολύ καλή χρήση του illustration στο packaging και το branding των προϊόντων.\nΥπήρχαν αρκετές στιγμές της πορείας μου στις οποίες έχω αισθανθεί περήφανος, όπως η συμμετοχή μου στο Wynwood Walls Miami το 2011, η εκπροσώπηση της Ελλάδας στη Biennale της Βενετίας το 2012 καθώς και η πρώτη ατομική έκθεση στην Ν.Υόρκη στην Allouche gallery το 2015. Κυρίως νιώθω περήφανος όταν συμμετέχω σε projects που συμβάλλουν σε ένα καλό σκοπό, όπως για παράδειγμα στο project Brandalism που έγινε στο Παρίσι το Νοέμβριο του 2015 ενώ συνέβαινε η παγκόσμια σύνοδος του COP21 για τη κλιματική αλλαγή, όπου γύρω στις 1000 διαφημιστικές αφίσες σε στάσεις λεωφορείων αντικαταστάθηκαν με τις αφίσες των καλλιτεχνών που ασκούσαν κριτική μέσα από την δουλειά τους στις κυβερνήσεις και τις πολυεθνικές για την καταστροφή του περιβάλλοντος και του κλίματος.\nΈχω επηρεαστεί αρκετά από το έργο του Takashi Murakami και γενικότερα από την γιαπωνέζικη pop. Σε θεωρητικό επίπεδο έχω επηρεαστεί από τον αρχιτέκτονα Rem Koolhaas και τις απόψεις του για την αρχιτεκτονική και τη σχέση του δημιουργού με την πόλη. Από street artists παρακολουθώ εδώ και πολλά χρόνια τη δουλειά των Faile που είναι από τους αγαπημένους μου, τους οποίους είχα την τύχη να γνωρίσω και από κοντά στη Νέα Υόρκη.\nΈγινες αρχικά γνωστός ως graffiti artist. Προτιμάς να δημιουργείς πάνω σε τοίχους ή να εκθέτεις τη δουλειά σου μέσα σε αυτούς;\nΗ αίσθηση που έχω όταν δημιουργώ άμεσα μέσα στην πόλη είναι για μένα αναντικατάστατη. Είναι αυτή η αίσθηση που με έκανε να ακολουθήσω αυτό το δρόμο ως και σήμερα. Kάθε φορά που ζωγραφίζω ένα τοίχο αισθανομαι σαν να γίνομαι κομμάτι της πόλης και το έργο που αφήνω να αποκτά τη δική του ζωή και να φθείρεται σιγά σιγά μέσα στην πόλη μέχρι να χαθεί.\nΗ οικονομική κρίση επηρέασε αρκετά τον δημιουργικό τομέα στην Ελλάδα, σε όλο το φάσμα του. Προφανώς επηρέασε και εμένα καθώς οι δουλειές μειώθηκαν, όμως ταυτόχρονα επικεντρώθηκα στο να αξιοποιήσω κάποιες ευκαιρίες που μου δόθηκαν από το εξωτερικό, δουλεύοντας περισσότερο ώριμα και πειθαρχημένα. Συγχρόνως, σε δημιουργικό επίπεδο και ίσως χωρίς να το καταλαβαίνω άμεσα, άρχισα να ασκώ μια πιο έντονη κοινωνικοπολιτική κριτική μέσα από το έργο μου. Γενικά πάντως τα προβλήματα εντός της Ελλάδας είναι γνωστά και πολλά. Σήμερα, μετά από όλα αυτά τα χρόνια της οικονομικής κρίσης, η γενιά μου πρέπει να προσπαθήσει πάρα πολύ για να τα καταφέρει. Αλλά ίσως αυτή η δυσκολία να μας βγει σε καλό στο μέλλον.\nIllustrator (και καλλιτέχνης, εν γένει) στην Ελλάδα Vs καλλιτέχνης στο εξωτερικό. Ποιες είναι οι μεγαλύτερες διαφορές, όπως τις έχεις βιώσει;\nΣτο εξωτερικό υπάρχει περισσότερος σεβασμός στους καλλιτέχνες, ακόμα και για τους νέους. Και αυτό έχει να κάνει με την εμπιστοσύνη που δείχνουν σε έναν καλλιτέχνη, δηλαδή η ελευθερία που σου δίνουν στο να δημιουργήσεις χωρίς να παρεμβαίνουν στο έργο σου. Άλλη μια βασική διαφορά ,είναι πως οι συνεργασίες γίνονται με ένα πιο ξεκάθαρο και οργανωμένο τρόπο από ότι εδώ. Κάτι ακόμα που θεωρώ αρκετά σημαντικό που συμβαίνει έξω, είναι το ειλικρινές ενδιαφέρον του κόσμου στα εικαστικά δρώμενα και στο να γνωρίσουν πραγματικά τη δουλειά ενός καλλιτέχνη.\nΗ ζωγραφική είναι για μένα ένας βασικός τρόπος επικοινωνίας σε διάφορες μορφές. Αν ήθελα να διαλέξω ένα στοιχείο/μήνυμα που χαρακτηρίζει τα έργα μου είναι η αισιοδοξία.\nΠροφανώς και με απασχολεί το αποτύπωμα που αφήνει ο πολιτισμός μας σήμερα, η καταστροφή του περιβάλλοντος, η υπερκατανάλωση, οι οικονομικές ανισότητες και πολλά άλλα σύγχρονα παγκόσμια προβλήματα. Ο τρόπος όμως που επιλέγω να τα αποτυπώσω είναι συνήθως με ένα χαρούμενο περίβλημα, σχεδόν θυμίζοντας μια παιδική ζωγραφιά. Ίσως θέλω να αποτυπώσω το πώς ένα παιδί βλέπει τον κόσμο.\nΣτα άμεσα σχέδια μου είναι η συμμετοχή μου τον Ιούλιο σε μια ομαδική έκθεση στο Comic Con San Diego για τα 20 χρόνια του Southpark με την Allouche gallery. Επίσης ετοιμάζω νέα έργα για την επόμενη ατομική μου έκθεση που θα γίνει την άνοιξη του 2017 στη Νέα Υόρκη, με θέμα το supermarket ως ένα σύμβολο του παγκοσμιοποιημένου τρόπου ζωής.\nΑν και ξεκίνησα πολύ μικρότερη, μιας και είχα ήδη αποφοιτήσει από τον ΑΚΤΟ από το 2006, ουσιαστικά και με συνέπεια θεωρώ πως ξεκίνησα το καλοκαίρι του 2009. Τότε δηλαδή, αν θέλεις, βρήκα τον εαυτό μου μέσα σε αυτό. Ήμουν σε φοβερά κακή ψυχολογική κατάσταση και χωρίς δουλειά. Περίπου ασυνείδητα ξεκίνησα να ζωγραφίζω για δύο λόγους: για να κρατώ απασχολημένο με κάτι το μυαλό μου, και για να εκφράσω αυτά που ένιωθα για να τα βγάλω κάπως από μέσα μου. Τελικά κάπως έτσι τα τελευταία 7 χρόνια ασχολούμαι αποκλειστικά με την εικονογράφηση.\nΝομίζω πως το πιο αστείο είναι όταν λέω πως είμαι εικονογράφος και ο συνομιλητής μου γουρλώνει τα μάτια και λέει όλο έκπληξη «Αλήθεια; Και δε μοιάζεις να είσαι της εκκλησίας!», νομίζοντας πως είμαι αγιογράφος! Πέρα από αυτό, πολύ συνηθισμένο σε όλα τα δημιουργικά επαγγέλματα στην Ελλάδα είναι η εντύπωση πως εμείς που ζωγραφίζουμε, στην πραγματικότητα δεν κάνουμε κάτι που να μην μπορεί να κάνει το ανιψάκι κάποιου -αφού «ζωγραφίζει κι αυτό πολύ ωραία!». Επίσης, όσον αφορά στο digital κομμάτι -εάν υπάρχει και γίνεται αντιληπτό- πολύ συχνά κάποιοι πιστεύουν πως ένας εικονογράφος που επιλέγει να σχεδιάσει σε υπολογιστή, δεν χρησιμοποιεί το χέρι του για να το κάνει (βλέπε γραφίδα) αλλά πως απλά πατάει κάποια κουμπάκια και γίνονται όλα αυτόματα.\nΣυνήθως για την πιο πρόσφατη που έχω κάνει και αυτό δεν κρατάει και πολύ. Όχι πως γενικά δεν έχω και παλιότερες δουλειές που θυμάμαι με αγάπη, μα γενικά τις «ξεπερνάω» πολύ σύντομα, τις βαριέμαι, βρίσκω λάθη, θέλω συνέχεια να κάνω νέα πράγματα και να πηγαίνω παρακάτω.\nΕννοείται! Πρώτα απ’ όλους με έχει επηρεάσει ο αδερφός μου, επίσης εικονογράφος (Χάρης Τσέβης). Επίσης αγαπώ φοβερά τον γερμανικό εξπρεσιονισμό και ειδικά τον Kirchner. Τους ντανταϊστές και τα ψυχεδελικά πόστερ του 1960. Λατρεύω τη δουλειά του William Kentridge και του Παντελή Χανδρή (που είχα την τύχη να έχω καθηγητή). Η αλήθεια είναι πως δεν έχω ιδέα με ποιο τρόπο θα μπορούσα ποτέ να συνεργαστώ με κάποιον, θεωρώ, εσφαλμένα ίσως, το επάγγελμά μου φοβερά μοναχικό και δεν θα ήξερα πώς να λειτουργήσω σε κάποια δημιουργική ομάδα. Δεν θα ήμουν όμως καθόλου αρνητική στην προοπτική κάποιας συνεργασίας.\nΣτα έργα σου εμφανίζονται συχνά περιοχές και στέκια της πόλης. Με τι τρόπο και σε τι βαθμό σε εμπνέει η Αθήνα;\nΣε πραγματικά τεράστιο βαθμό. Λατρεύω την Αθήνα και τις αντιθέσεις της. Στο μυαλό μου οι ατέλειές της είναι που την κάνουν τόσο ιδιαίτερη και τόσο ερωτεύσιμη. Το αψεγάδιαστο είναι ωραίο, μα είναι και αφόρητα βαρετό μετά από λίγο. Το ίδιο δεν αισθανόμαστε και για τους ανθρώπους;\nΣίγουρα με έχει επηρεάσει πάρα πολύ η οικονομική κρίση. Όμως η πιο σημαντική επίδραση που είχε πάνω μου ήταν πως δυνάμωσε την αγάπη μου για αυτή χώρα στην οποία είχα την τύχη να γεννηθώ και να μεγαλώσω. Με έκανε να πεισμώσω και να θέλω να γίνω καλύτερη και να προσφέρω. Να αρκούμαι στα λίγα. Να εκτιμήσω στο έπακρο αυτόν τον τεράστιο καταγάλανο ουρανό.\nΣαφώς και εξαρτάται από το έργο, μα γενικά με ενδιαφέρει πολύ να δείξω το θετικό που υπάρχει σε μία αρνητική κατάσταση, την ομορφιά που υπάρχει στην ασχήμια. Διότι υπάρχει όντως, αν θέλεις να τη δεις. Είναι, ωστόσο, δεδομένο πως το κάθε έργο μου με το που τελειώσει είναι αυθύπαρκτο. Ο καθένας μπορεί να το ερμηνεύσει όπως θέλει.\nΠρώτα απ' όλα η τέχνη είναι σίγουρα ψυχοθεραπευτική. Και προφανώς τα πιο σημαντικά πράγματα συνήθως τα λέμε χωρίς λέξεις. Εγώ θεωρώ πως με κάθε εικονογράφηση λέω μία ιστορία, κάτι που συνήθως με βαραίνει, στεναχωρεί ή προβληματίζει. Αν δεν μπορούσα να ζωγραφίσω ή να εξωτερικεύσω με κάποιον άλλο δημιουργικό τρόπο αυτό που με «τρώει», πραγματικά δεν ξέρω πώς θα ζούσα. Σίγουρα θα ήμουν φοβερά δυστυχής.\nΤον τελευταίο καιρό δεν έχω βρει το χρόνο να ασχοληθώ όσο θα ήθελα με τις προσωπικές μου εικονογραφήσεις. Αισθάνομαι πως πλέον είναι φοβερά επιτακτικό να το κάνω και γι' αυτό ανυπομονώ να δουλέψω πάνω σε νέα πράγματα αυτό το καλοκαίρι. Επίσης, μιας και φέτος έκανα την πρώτη μου προσωπική έκθεση, θα ήθελα να προετοιμαστώ για την επόμενη. Αυτή τη φορά με συγκεκριμένο θέμα και αποκλειστικά νέες δουλειές.\nPLUS: culture illustration εικονογράφηση τέχνη Noni Nezh Spiros Halaris B. Christina Tsevis πολιτισμός


- ΓνωμοΔοτηση -: Λυπούμαι τους Βρετανούς\nΛυπούμαι τους Βρετανούς\nΛυπούμαι τους Βρετανούς,\nδιότι ενώ δεν χρωστούν πουθενά,\nθα υποφέρουν για ένα πείσμα.\nΜέχρι σήμερα είχανε την μεγαλύτερη\nκαι φιλικότερη αντιμετώπιση από όλους στην Ευρώπη.\nΣυμμετείχαν στη λήψη των αποφάσεων,\nενώ τελικά κάνανε ότι ήθελαν.\nΉτανε μόνιμη τριπλέτα αποφάσεων Γαλλία, Αγγλία, Γερμανία.\nΤώρα το μόνο που καταφέρανε είναι Γαλλία, Γερμανία.\nΕίναι δε πολύ τυχεροί, γιατί η Ευρώπη,\nεξακολουθεί να ασχολείται μαζί τους ευγενέστερα\nαπό ότι φέρεται στην Ελλάδα.\nΟι εξελίξεις τρέχουν και\nεάν ήτο μαγκιά η έξοδος από την ΕΕ,\nτότε γιατί αλλάζουν το πολιτικό προσωπικό\nπου καλείται να διαπραγματευτεί;\nΒιαζόμαστε για τα συμπεράσματα\nκαι δημιουργούμε εντυπώσεις.\nΣτο τέλος ξυρίζουν τον Γαμβρό.


OGIATROSMOU.GR ΚΤΗΝΙΑΤΡΟΣ, ΚΤΗΝΙΑΤΡΟΙ, ΚΤΗΝΙΑΤΡΕΙΟ, ΚΤΗΝΙΑΤΡΕΙΑ, ΛΟΥΤΡΑΚΙ, ΛΕΚΚΑΣ ΙΩΑΝΝΗΣ\nΚΛΙΝΙΚΕΣ ΜΙΚΡΩΝ ΖΩΩΝ\nΚΤΗΝΙΑΤΡΟΣ ΛΟΥΤΡΑΚΙ ΛΕΚΚΑΣ ΙΩΑΝΝΗΣ\nΛΕΚΚΑΣ ΙΩΑΝΝΗΣ (+)\nΔιεύθυνση: ΚΑΠΟΔΙΣΤΡΙΟΥ 50, 20300 ΛΟΥΤΡΑΚΙ, ΚΟΡΙΝΘΙΑΣ\nΚινητό τηλέφωνο: 6932380664\nΟ κτηνίατρος Λέκκας Ιωάννης βρίσκεται στο Λουτράκι Κορινθίας όπου είναι και η γενέτειρά του, προσπαθώντας να βοηθάει τα ζώα αλλά και τους ιδιοκτήτες τους.\nΗ αγάπη του για τα ζώα έχει πάρει σχεδόν όλο του τον χρόνο και από την ιδιωτική του ζωή προσφέροντας άγρυπνα πάντα τις υπηρεσίες του.\nΜπορείτε να κλείσετε το δικό σας ραντεβού online!! Απλά μπείτε στο site μας -> Υπηρεσίες -> Online ραντεβού και επιλέξτε την ημέρα και την αιτιολογία και κλείστε ραντεβού.\nΑντιμετώπιση επείγοντων περιστατικών.\nΣτοιχεία Αναζήτησης: Εμβολιασμοι, Χειρουργικες Επεμβασεις Ζωων, Αντιμετωπιση Περιστατικων, Pet Shop, Σκυλοτροφες\nΕπιλογή Επικοινωνία ΛΕΚΚΑΣ ΙΩΑΝΝΗΣ


The Dwellington από 23€. Χόστελ σε Ουέλλιγκτον - KAYAK\n8 Halswell Street, Ουέλλιγκτον 6011, Νέα Ζηλανδία\n+64 4550 9373Επίσημη ιστοσελίδα\nΣχετικά με την τοποθεσία The Dwellington\nΑυτό το κατάλυμα (The Dwellington - Hostel, Γουέλινγκτον) βρίσκεται στο κέντρο της πόλης, 10 λεπτά με τα πόδια από: Τόπος γέννησης της Katherine Mansfield (ιστορικό αξιοθέατο) και Παλαιός ναός Αγίου Παύλου (μνημείο). Στις σημαντικές παροχές περιλαμβάνονται πολύγλωσσο προσωπικό, αποθήκευση αποσκευών και εγκαταστάσεις πλυντηρίων. Το λεωφορειάκι για την αποβάθρα του φεριμπότ παρέχεται χωρίς επιπρόσθετη επιβάρυνση και στους χώρους μας θα βρείτε επίσης δωρεάν στάθμευση χωρίς παρκαδόρο.\nΦωτογραφίες από το The Dwellington\nΔιαθέσιμα δωμάτια στο The Dwellington\nΠαροχές στο The Dwellington\nΚριτικές για το The Dwellington\nKatherine Mansfield Birthplace Museum351 μ\nArchives New Zealand0.4 χλμ\nInterislander Ferry Terminal1.2 χλμ\nCity Gallery Wellington1.7 χλμ\nCivic Square1.7 χλμ\nMuseum of New Zealand Te Papa Tongarewa1.9 χλμ\nCuba Street Mall2.1 χλμ\nBucket Fountain2.1 χλμ\nThe Dwellington: Συχνές ερωτήσεις\nΠού βρίσκεται το The Dwellington;\nΤο The Dwellington βρίσκεται στη διεύθυνση 8 Halswell Street, περιοχή Thorndon, 1,5 χλμ. από το κέντρο της πόλης Ουέλλιγκτον. Το κοντινότερο αξιοθέατο στο The Dwellington είναι: Katherine Mansfield Birthplace Museum.\nΠότε είναι το check-in και το check-out στο The Dwellington;\nΣτο The Dwellington, το check-in γίνεται στις 14:00 και το check-out στις 10:00.\nΠροσφέρει το The Dwellington δωρεάν Wi-Fi;\nΝαι, το The Dwellington προσφέρει δωρεάν Wi-Fi.\nΠροσφέρει το The Dwellington δωρεάν πάρκινγκ;\nΝαι, το The Dwellington προσφέρει δωρεάν πάρκινγκ.\nΠόσο απέχει το The Dwellington από το αεροδρόμιο;\nΤο The Dwellington απέχει 6,5 χλμ. από το Ουέλλιγκτον Wellington. Το The Dwellington απέχει 44,6 χλμ. από το Paraparaumu.\nStay at St Pauls0,25 χλμΥπηρεσία δωματίου, Δωρεάν Wi-Fi, Καφετιέρα+95€\nAtura Wellington7.6 Καλό (4.503 κριτικές)0,3 χλμΓυμναστήριο, Εστιατόριο, Μπαρ/Σαλόνι+72€\nThorndon Heritage Listed Villa9.5 Εξαιρετικό (128 κριτικές)0,34 χλμΓήπεδο μπάσκετ, κλινοσκεπάσματα, πετσέτες+87€\nQuest on Thorndon8.8 Εξαιρετικό (645 κριτικές)0,37 χλμWi-Fi, Τσαγιέρα/καφετιέρα, Καφετιέρα+94€\n38% φθηνότεροNomads Capital Backpackers - Wellington7.2 Καλό (1.417 κριτικές)1,82 χλμΜόνο για ενήλικες, Εστιατόριο, Μπαρ/Σαλόνι+15€\n38% φθηνότεροHotel Waterloo & Backpackers7.1 Καλό (3.822 κριτικές)0,77 χλμΕστιατόριο, Μπαρ/Σαλόνι, Δωρεάν Wi-Fi+15€\n25% φθηνότεροTrek Global Backpackers8 Εξαιρετικό (745 κριτικές)1,8 χλμWi-Fi, Wi-Fi σε όλους τους χώρους+18€\nSmart and tidy cottage close to CBD.9.8 Εξαιρετικό (20 κριτικές)1,81 χλμΜόνο για ενήλικες, κουζινίτσα, wifi+96€\n2BR Suite at The Terrace, heart of the City9.8 Εξαιρετικό (13 κριτικές)1,2 χλμΚουζίνα, wifi, Πλυντήριο ρούχων+133€\nStay In The City - Wellington Marina View9.7 Εξαιρετικό (20 κριτικές)1,78 χλμΜόνο για ενήλικες, Κουζίνα, Μπαλκόνι+200€\nTownhouse in Historic Thorndon9.7 Εξαιρετικό (20 κριτικές)0,59 χλμΚουζίνα, με κλιματισμό, Πλυντήριο ρούχων+152€\nΑναζητήστε εκπτώσεις για το The Dwellington σε Ουέλλιγκτον με την KAYAK. Αναζητήστε τη φθηνότερη προσφορά ξενοδοχείου για το The Dwellington σε Ουέλλιγκτον. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο The Dwellington με την προσφορά που σας ταιριάζει καλύτερα. από 23€/βράδυ (οι πιο πρόσφατες τιμές για το ξενοδοχείο).


Κάιρο, Αλεξάνδρεια & κρουαζιέρα Νείλου - Mideast Travel Worldwide\n890€ / άτομο\nΚάιρο, Αλεξάνδρεια & κρουαζιέρα Νείλου σε 8 ημέρες\nΑναχωρήσεις: Κάθε Τρίτη, Πέμπτη, Παρασκευή και Κυριακή / Ιανουάριος – Φεβρουάριος 2020\nΜια αξέχαστη ταξιδιωτική εμπειρία που συνδυάζει τη μαγεία του Καΐρου και της Αλεξάνδρειας με μια 5ήμερη πολυτελή κρουαζιέρα στον εκπληκτικό Νείλο!\nΗ προσφορά για ταξίδι στην Αίγυπτο περιλαμβάνει:\nΑεροπορικά εισιτήρια Αθήνα – Κάιρο / Κάιρο – Λούξορ/Ασουάν – Κάιρο – Αθήνα\n2 διανυκτερεύσεις στο Κάιρο σε ξενοδοχεία επιλογής σας με πρωινό\n4 διανυκτερεύσεις σε κρουαζιερόπλοιο 5* με πλήρη διατροφή\n1 διανυκτέρευση στο κρουαζιερόπλοιο ή σε ξενοδοχείο με πρωινό\n2 γεύματα κατά τη διάρκεια των ξεναγήσεων στο Κάιρο\nΕισόδους σε αρχαιολογικούς χώρους – μουσεία\nΤοπικός Ελληνόφωνος ξεναγός στο Κάιρο ( Ελληνόφωνος ξεναγός στην κρουαζιέρα όταν το γκρουπ είναι πάνω από 6 άτομα)\nΦόρους αεροδρομίων & φόρους αύξησης πετρελαίων +265€\nΒίζα Αιγύπτου πληρωτέα στην Αθήνα\nΦιλοδωρήματα πληρωτέα στο Κάιρο 40,00€ το άτομο\nΣυγκέντρωση στο αεροδρόμιο και πτήση για την Αίγυπτο, το λίκνο ενός μεγάλου πολιτισμού που χάραξε την πορεία της ανθρωπότητας. Άφιξη στο πολύβουο Κάϊρο, με τα εκατομμύρια κατοίκους. Μεταφορά και τακτοποίηση στο ξενοδοχείο.\n2η ημέρα: Κάιρο - Αλεξάνδρεια - Κάιρο\nΜετά το πρωινό αναχώρηση με κλιματιζόμενο πούλμαν για την Αλεξάνδρεια. Περνώντας πανοραμικά από την Ελληνιστική παροικία στη διαδρομή μας θα έχουμε την ευκαιρία να δούμε το Αβερώφειο Ελληνικό σχολείο όπου δίπλα του στεγάζεται το Ελληνικό προξενείο, συνεχίζουμε με την κορνίς – παραλία της Αλεξάνδρειας- όπου είναι μια από τις μεγαλύτερες της Μεσογείου 20 Km σε μήκος και όπου το τέλος της θα μας οδηγήσει στην παλιά τοποθεσία του φάρου της Αλεξανδρείας όπου σήμερα βρίσκεται το φρούριο του Κάιτ Μπάι ( ένας από τους πιο γνωστού Μαμελούκους ) . Συνεχίζουμε με επίσκεψη στο σπίτι του Καβάφη, τις κατακόμβες και το Πατριαρχείο. Στην συνέχεια θα πάρουμε το γεύμα μας σε παραδοσιακό και επώνυμο εστιατόριο της Αλεξάνδρειας. Συνεχίζουμε με ξενάγηση του εσωτερικού της βιβλιοθήκης της Αλεξάνδρειας ένα αριστούργημα αρχιτεκτονικής και τέλος επίσκεψη στα θερινά ανάκτορα του βασιλιά Φαρούκ στην Μοντάζα. Τέλος των ξεναγήσεων, επιστροφή στο Κάιρο για διανυκτέρευση.\n3η ημέρα: Κάιρο - Πυραμίδες Γκίζα - Πτήση για Λούξορ\nΜετά το πρωινό μας ξεκινάμε την ξενάγησή μας αρχίζοντας από το αρχαιολογικό Μουσείο με τα Φαραωνικά αριστουργήματα αμύθητου αξίας. Σήμερα όλο το μεγαλείο ενός πανάρχαιου πολιτισμού παρουσιάζεται μπροστά μας. Συνεχίζουμε με τις Πυραμίδες της Γκίζας ένα από τα επτά θαύματα του κόσμου και την πελώρια και αινιγματική Σφίγγα και τέλος θα επισκεφθούμε το εργαστήριο αρωμάτων και παπύρων. Στην συνέχεια γεύμα σε παραδοσιακό πολυτελές εστιατόριο και αμέσως μετά θα επισκεφθούμε το γραφικό ανατολίτικο παζάρι του Χαν Ελ Χαλίλι. Εδώ θα βρείτε να αγοράσετε υφάσματα, δερμάτινα, μπακίρια, ασημικά, χρυσαφικά και άλλα είδη. Μετά το τέλος της ξενάγησης μεταφορά στο αεροδρόμιο και πτήση για το Λούξορ. Μεταφορά στο ξενοδοχείο και διανυκτέρευση.\n4η ημέρα: Λούξορ\nΤο πρωί ξενάγηση στην δυτική όχθη, στις αρχαίες Θήβες, την πόλη των νεκρών. Στην κοιλάδα των Βασιλέων βρίσκονται περισσότεροι από 60 τάφοι, με κυριότερους αυτούς του Τουτ – Ανχ – Αμών, του Σέτι Α, Του Ραμσή β’, και της Νεφερτίτης. Συνεχίζουμε με επίσκεψη στον τριώροφο ναό της Χατσεπσούτ, της μοναδικής γυναίκας Φαραώ και τους κολοσσούς του Μέμνωνα, τα δύο τεράστια καθιστά αγάλματα. Γεύμα, δείπνο, διανυκτέρευση στο πλοίο.\n5η ημέρα: Έσνα - Εντφού - Κρουαζιέρα Νείλου\nΜετά το πρωινό επίσκεψη στην ανατολική όχθη με τους περίφημους ναούς του Λούξορ, κτισμένους από τους Φαραώ Αμενχοτέπ Γ’ και Ραμσή Β’ και αφιερωμένους στο θεό ‘Αμων Ρα. Περνώντας κατόπιν την λεωφόρο με τα αγάλματα των Σφιγγών θα φθάσουμε στο Καρνάκ για να θαυμάσουμε τους ναούς του Άμμωνα, της Μουτ και του Χόνσου. Επιστροφή στο πλοίο. Το πλοίο μας κυλά στα γαλήνια νερά του «Θεού Νείλου». Περνώντας από το κλειδί του Νείλου, το φράγμα της Έσνα, το σημείο που αλλάζει η στάθμη του ποταμού, θα φθάσουμε στην Εντφού. Ο ναός του θεού ‘Ωρους, ναός του γερακιού του ήλιου, προστάτη των Φαραώ, που θα επισκεφθούμε, είναι ίσως ο πιο καλοδιατηρημένος της Αιγύπτου. Πρωινό, γεύμα, δείπνο, διανυκτέρευση στο πλοίο.\nΚαθώς σήμερα το πλοίο μας κατευθύνεται προς την Νουβία, τις αμμώδεις ακτές με την ήρεμη μονοτονία, διαδέχονται τα κλιμακωτά καταπράσινα επίπεδα της καλλιεργημένης γης. Ο ναός του Κομόμπο, του θεού κροκόδειλου Σόμπεκ και του θεού γερακιού Χορόερις, θα μας δώσει τις δικές του ανεπανάληπτες εικόνες. Συνεχίζουμε το ταξίδι μας με προορισμό το Ασουάν. Πρωινό, γεύμα, δείπνο, διανυκτέρευση στο πλοίο.\n7η ημέρα: Ασσουάν - Κρουαζιέρα στον Νείλο\nΤο πρωί φθάνουμε στο Ασσουάν, την αφρικανική πολιτεία στην άκρη του Νείλου, 900 χιλιόμετρα από το Κάιρο, μια από τις πιο γραφικές πόλεις του κόσμου. Θα επισκεφθούμε το νησάκι Φίλαε για να δούμε τον ξακουστό ναό της Ίσιδας. Το τεράστιο φράγμα που ρυθμίζει την ροή του Νείλου και οι βόλτες με τις γραφικές φελούκες κατά μήκος του βοτανικού κήπου με θέα το Μαυσωλείο του Αγά Χάν ολοκληρώνει τις εντυπώσεις μας. Πρωινό, γεύμα, δείπνο, διανυκτέρευση στο κρουαζιερόπλοιο.\n8η ημέρα: Πτήση επιστροφής στην Αθήνα\nΠρωινό και μεταφορά στο αεροδρόμιο για την πτήση επιστροφής στην Αθήνα.\nΒαρσοβία Κρακοβία: 4 ημέρες\nBarcelo 4* Superior + 5* Deluxe κρουαζιερόπλοιο\nConrad 5* + 5* Deluxe κρουαζιερόπλοιο